cyanic-selkie/wikianc huggingface dataset:
കാരീയ-അമ്ല ബാറ്ററി
ദ്രവിക്കൽ പ്രശ്നം
ബാറ്ററിയിൽ വെള്ളമൊ ഇലക്ട്രൊലൈറ്റൊ കൂടുതലായാൽ താപ വികസനംകൊണ്ട് കുറച്ച് ഇലക്ട്രൊലൈറ്റ്  പുറത്തേക്കൊഴുകി, ബാറ്ററി കണക്റ്ററിലെ കാരീയവും മറ്റു ലോഹങ്ങളുമായി പ്രതിപ്രവർത്തിച്ച്  ദ്രവീകരിക്കുന്നു. ഓവർചാർജിങ്ങ് കാരണം അമ്ല പുക നിർഗ്ഗമദ്വാര ത്തിലൂടെ ആവിയായി പോകും ആവശ്യത്തിനു പോരാത്ത നിർഗ്ഗമദ്വാരം കാരണം സൾഫൂരിക്കാസിഡ് ആവി നിറഞ്ഞ് ആവരണമില്ലാത്ത ലോഹങ്ങളായി പ്രതിപ്രവർത്തിക്കും.
പരിപാലന മുൻകരുതലുകൾ
തുളുമ്പിയ ബാറ്ററി അമ്ലത്തെ അമോണിയ നിർവീര്യ്മാക്കും. കൂടുതലുള്ള അമോണിയയും വെള്ളവും ബാഷ്പീകരിച്ച് അമോണിയം സൾഫേറ്റിനെ അവക്ഷിപ്തമാക്കും. ഈ ആവശ്യത്തിന് ബേക്കിങ്ങ്സോഡ (സോഡിയം ബൈകാർബ്ബണേറ്റും ഉപയോഗിക്കും.
റാഫേല സിൽവ
ബ്രസീലിയൻ ജൂഡോ കായികതാരമാണ് റാഫേല സിൽവ(ജ: 24 ഏപ്രിൽ 1992).വനിതകളുടെ 57 കിലോവിഭാഗത്തിൽ  മംഗോളിയയുടെ സുമിയ ഡോർജ്‌സുരയെ പരാജയപ്പെടുത്തിയായിരുന്നു റയോ ഒളിമ്പിക്സിൽ റാഫേല  സ്വർണ്ണം നേടിയത്.
അവലംബം
വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ വർഗ്ഗം:1992-ൽ ജനിച്ചവർ
ജിൻഷാൻ ദ്വീപ് ആൻഡ് വെസ്റ്റ് ലേക്
ജാപ്പനീസ് കലാകാരനായ കാനൊ പെയിന്റിംഗ് സ്കൂളിലെ അദ്ധ്യാപകനായ കാനൊ സൻരകുവിന്റെ ആറു ബൈയോബു മടക്കുകളുള്ള സ്ക്രീനുകളിൽ ചിത്രീകരിച്ച ചിത്രമാണ് ജിൻഷാൻ ദ്വീപ് ആൻഡ് വെസ്റ്റ് ലേക്(金山西湖図屏風). മഷി, പെയിന്റ്, സ്വർണ്ണം, പേപ്പർ തുടങ്ങിയവ ഉപയോഗിച്ചാണ് ഈ കലാസൃഷ്ടി നടത്തിയിരിക്കുന്നത്. ഈ പെയിന്റിംഗ് ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട്സിന്റെ ശേഖരത്തിലാണ്.
സ്വർണ്ണപ്പൊടിയുടെ സഹായത്തോടെ സൃഷ്ടിക്കപ്പെട്ട ദ്വീപിലെ വെള്ളവും അതിനിടയിലുള്ള മൂടൽമഞ്ഞും മലഞ്ചെരിവുകളും കിഴക്കൻ ചൈനയുടെ ഭൂമിശാസ്ത്രപരമായി വേർതിരിക്കപ്പെട്ട രണ്ട് വ്യത്യസ്ത പ്രദേശങ്ങൾ സ്ക്രീനിന്റെ ഇരുഭാഗങ്ങളും ദൃശ്യപരമായി കൂടിച്ചേർന്ന് ചിത്രീകരിക്കുന്നു. സ്ക്രീനിന്റെ വലത് വശത്ത് തെക്കൻ ജിയാൻഗ്സു പ്രവിശ്യയിലെ ഴെൻജിയാങിനു സമീപം മൗണ്ട് ജിൻഷനിൽ യാങ്റ്റ്സി നദി സ്ഥിതി ചെയ്യുന്നത്. ജീവിതത്തിൻറെ എല്ലാ മേഖലകളിലും നിന്നുള്ള ആളുകളും സഞ്ചരിക്കുന്ന പാലങ്ങൾ, റോഡുകൾ, പാതകൾ എന്നിവയെല്ലാം പെയിന്റിംഗിൽ ചേർക്കാൻ കലാകാരൻ ശ്രമിച്ചു.
ആദ്യ സ്ക്രീനിന്റെ ഇടത് വശത്ത് ഹാങ്ഴൗ നഗരത്തിന് പുറത്തുള്ള വെസ്റ്റ് ലേക് ആണ്. ഈ നഗരത്തിന്റെ മതിലുകളും വാതിലുകളും ഇടത് കോണിലെ മുൻഭാഗത്തെ ചിത്രകാരൻ ചിത്രീകരിച്ചിരിക്കുന്നു. വെസ്റ്റ് ലേക്കിന്റെ ഭാഗത്ത് നിരവധി ബുദ്ധ വിഹാരങ്ങളും ആരാധനാലയങ്ങളും നിർമ്മിച്ചിട്ടുണ്ട്.(അവയിൽ ചിലത് സ്ക്രീനിന്റെ ചുമർചിത്രത്തിൽ കാണാം) അങ്ങനെ പല തീർത്ഥാടകരേയും അത് ആകർഷിച്ചു. പല കവികളും പണ്ഡിതരും കലാകാരന്മാരും അവിടെ ജീവിച്ചു. .തെക്കൻ സോങിൽ നിന്നുള്ള കലാകാരന്മാരുടെ സൃഷ്ടികളിൽ പലപ്പോഴും വെസ്റ്റ് ലേക് പ്രത്യക്ഷപ്പെട്ടിരുന്നു. കാനൊ സൻരകു പടിഞ്ഞാറ് തടാകത്തിന്റെ പത്ത് ഛായാരൂപങ്ങളുടെ ഐക്കോണോഗ്രഫി ചിത്രീകരിച്ചു. ഇത് പതിനൊന്ന്, പന്ത്രണ്ടാം നൂറ്റാണ്ടിലെ ചൈനീസ് കവിതയുടെയും പെയിന്റിങ്ങിന്റെയുംപ്രചോദനമായിത്തീർന്നു.
കാനൊ സൻരകുവിന് മുൻപ് ജപ്പാനീസ് രചനകളിൽ, ഏറ്റവും പ്രശസ്തമായ ലംബ സ്ക്രോൾ സസ്സുവിൻറെ പ്രതീകം ആയിരുന്നു, പിന്നീട് ആ ചിത്രകാരൻ അദ്ദേഹത്തിന്റെ വിദ്യാർത്ഥിയായ സുഗുത്സു ആണെന്ന് വ്യക്തമായി. വെസ്റ്റ് ലേകിലേക്ക് സെസ്സു ഒരു യാത്ര നടത്തിയിരുന്നതായും, മുറോമച്ചി, എഡോ കാലഘട്ടങ്ങളിലെ ജാപ്പനീസ് കലാകാരൻമാർ തങ്ങളുടെ മുൻഗാമികളുടെ അല്ലെങ്കിൽ പുസ്തകങ്ങളിൽ നിന്നുള്ള ചിത്രീകരണങ്ങളെ മാത്രം അടിസ്ഥാനമാക്കിയുള്ള അവരുടെ സൃഷ്ടികൾ സൃഷ്ടിച്ചിരുന്നുവെന്നും അറിയപ്പെടുന്നു. ജാപ്പനീസ് കലാകാരന്മാർ വെസ്റ്റ് ലേക്കിന്റെ ഏതാനും ചിത്രങ്ങളുടെ പത്ത് ഛായാരൂപങ്ങൾ മാത്രമേ ഉൾക്കൊള്ളിച്ചിരുന്നുള്ളൂ.
ചിത്രത്തിന്റെ രണ്ട് ഭാഗങ്ങളിലും -വലതുവശത്ത് നിന്ന് ഇടതുവശത്തോട്ട് - വസന്തകാലം മുതൽ ശൈത്യകാലം വരെ കാണിക്കുന്നു. സ്ക്രീനിന്റെ രണ്ട് ഭാഗങ്ങളും യോജിപ്പിക്കാനും മഞ്ഞ്, വെള്ളം, എന്നിവ പശ്ചാത്തലത്തിൽ സൃഷ്ടിക്കാൻ സ്വർണ്ണം ഉപയോഗിച്ചു. ഒന്നിൽ നിന്ന് മറ്റൊന്നിലേക്ക് പരിവർത്തനത്തിന്റെ ഘടനയെ മൃദുലമാക്കാൻ സ്വർണ്ണം പ്രയോജനപ്പെടുത്തി. സ്ക്രീനിലെ കലാകാരന്റെ മുദ്രകൾ, 1630-നടുത്ത് ചിത്രകല സൃഷ്ടിക്കപ്പെട്ടതായി സൂചിപ്പിക്കുന്നു. അക്കാലത്ത്, കാനൊ സൻരകു തന്റെ വളർത്തുമകൻ കാനോ സാൻസെറ്റ്സുയുമൊത്ത്, ക്യോട്ടോയിലെ മൈയോഷിൻജി മൊണാസ്റ്ററിയിൽ ചുവർചിത്രങ്ങൾ ചെയ്തിരുന്നു.
അവലംബം
വർഗ്ഗം:ജാപ്പനീസ് ആർട്ട് വർഗ്ഗം:ചിത്രങ്ങൾ
ഫാളിംഗ് വാട്ടർ
പിറ്റ്സ്ബർഗിൽ നിന്ന് 43 മൈൽ (69 കിലോമീറ്റർ) തെക്കുകിഴക്കായി ഉൾനാടൻ തെക്കുപടിഞ്ഞാറൻ പെൻസിൽവാനിയയിൽ 1935-ൽ ആർക്കിടെക്റ്റ് ഫ്രാങ്ക് ലോയ്ഡ് റൈറ്റ് രൂപകൽപ്പന ചെയ്ത വീടാണ് ഫാളിംഗ് വാട്ടർ. പെൻ‌സിൽ‌വാനിയയിലെ ഫയെറ്റ് കൗണ്ടിയിലെ സ്റ്റുവാർട്ട് ടൗൺ‌ഷിപ്പിലെ മിൽ‌ റൺ‌ വിഭാഗത്തിലെ ബിയർ‌ റണ്ണിലെ വെള്ളച്ചാട്ടത്തിന് മുകളിലാണ് ഈ വീട് നിർമ്മിച്ചിരിക്കുന്നത്. കോഫ്‌മാൻസ് ഡിപ്പാർട്ട്‌മെന്റ് സ്റ്റോറിന്റെ ഉടമയായ ലിലിയാൻ കോഫ്മാന്റെയും അവരുടെ ഭർത്താവ് എഡ്ഗർ ജെ. കോഫ്മാൻ സീനിയറുടെയും കുടുംബത്തിന് വേണ്ടിയുള്ള ഒരു വാരാന്ത്യ ഭവനമായി ഈ വീട് രൂപകൽപ്പന ചെയ്തിരിക്കുന്നു.
പൂർത്തിയായതിന് ശേഷം, ഫാളിംഗ് വാട്ടർ റൈറ്റിന്റെ "ഏറ്റവും മനോഹരമായ ജോലി" എന്ന് ടൈം വിളിച്ചു. സ്മിത്‌സോണിയൻ "നിങ്ങൾ മരിക്കുന്നതിനുമുമ്പ് സന്ദർശിക്കേണ്ട 28 സ്ഥലങ്ങളുടെ ലൈഫ് ലിസ്റ്റ്" പട്ടികയിൽ ഇതിനെ ഉൾപ്പെടുത്തിയിട്ടുണ്ട്. 1966-ൽ ഈ വീട് ഒരു ദേശീയ ചരിത്ര ലാൻഡ്മാർക്ക് ആയി തിരഞ്ഞെടുക്കപ്പെട്ടു. 1991-ൽ അമേരിക്കൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റിലെ അംഗങ്ങൾ ഫാളിംഗ് വാട്ടറിനെ "അമേരിക്കൻ വാസ്തുവിദ്യയുടെ എക്കാലത്തെയും മികച്ച സൃഷ്ടി" എന്ന് നാമകരണം ചെയ്തു, 2007 ൽ, എ‌ഐ‌എ പ്രകാരം അമേരിക്കയുടെ പ്രിയപ്പെട്ട വാസ്തുവിദ്യയുടെ പട്ടികയിൽ 29 ആം സ്ഥാനത്തെത്തി. 2019 ജൂലൈയിൽ "ഫ്രാങ്ക് ലോയ്ഡ് റൈറ്റിന്റെ ഇരുപതാം നൂറ്റാണ്ടിലെ വാസ്തുവിദ്യ" എന്ന പേരിൽ ലോക പൈതൃക പട്ടികയിൽ ഇതും മറ്റ് നിരവധി സ്വത്തുക്കളും രേഖപ്പെടുത്തിയിട്ടുണ്ട്.
ചരിത്രം
67-ാം വയസ്സിൽ ഫ്രാങ്ക് ലോയ്ഡ് റൈറ്റിന് മൂന്ന് കെട്ടിടങ്ങൾ രൂപകൽപ്പന ചെയ്യാനും നിർമ്മിക്കാനും അവസരം ലഭിച്ചു. 1930 കളുടെ അവസാനം അദ്ദേഹത്തിന്റെ മൂന്ന് നിർമ്മാണങ്ങളായ - ഫാളിംഗ് വാട്ടർ, വിസ്കോൺസിൻ റേസിനിൽ ജോൺസൺ വാക്സ് കെട്ടിടം, വിസ്കോൺസിൻ മാഡിസണിലുള്ള ഹെർബർട്ട് ജേക്കബ്സ് വീട് എന്നിവയിലൂടെ വാസ്തുവിദ്യാ സമൂഹത്തിൽ റൈറ്റ് തന്റെ പ്രാധാന്യം വീണ്ടെടുത്തു.
ദി കോഫ്മാൻസ്
പിറ്റ്സ്ബർഗ് ബിസിനസുകാരനും കോഫ്മാൻസ് ഡിപ്പാർട്ട്‌മെന്റ് സ്റ്റോർ പ്രസിഡന്റുമായിരുന്നു എഡ്ഗർ ജെ. കോഫ്മാൻ സീനിയർ. ഭർത്താവിനെപ്പോലെ ലിലിയാൻ കോഫ്മാനും ലോലുപ ആയിരുന്നു. കാൽനടയാത്രയും കുതിരസവാരിയും അവർ ആസ്വദിച്ചിരുന്നു. കൂടാതെ, ലിലിയാനും എഡ്ഗറും പൊതുജനങ്ങൾക്കായി സമർപ്പിച്ചിരുന്നു. അവരുടെ പുതിയ വീട് ഈ രണ്ട് കാര്യങ്ങളെ പ്രതിഫലിപ്പിക്കുകയെന്നത് ദമ്പതികൾക്ക് പ്രധാനമായിരുന്നു.
എഡ്ഗറിന്റെയും ലിലിയന്റെയും ഏകമകൻ എഡ്ഗർ കോഫ്മാൻ ജൂനിയർ, ഒടുവിൽ ഫ്രാങ്ക് ലോയ്ഡ് റൈറ്റുമായുള്ള പിതാവിന്റെ ബന്ധം വർദ്ധിപ്പിച്ചു. 1934 ലെ വേനൽക്കാലത്ത്, എഡ്ഗർ ജൂനിയർ ഫ്രാങ്ക് ലോയ്ഡ് റൈറ്റിന്റെ ഒരു ആത്മകഥ (1932) വായിക്കുകയും സെപ്റ്റംബർ അവസാനത്തിൽ വിസ്കോൺസിനിലെ വീട്ടിൽ വച്ച് റൈറ്റിനെ കാണാൻ യാത്ര ചെയ്യുകയും ചെയ്തു. മൂന്നാഴ്ചയ്ക്കുള്ളിൽ, എഡ്ഗർ ജൂനിയർ 1932-ൽ റൈറ്റും ഭാര്യ ഓൾഗിവണ്ണയും ചേർന്ന് സ്ഥാപിച്ച സാമുദായിക വാസ്തുവിദ്യാ പദ്ധതിയായ താലിസിൻ ഫെലോഷിപ്പിൽ ഒരു അപ്രന്റീസ്ഷിപ്പ് ആരംഭിച്ചു. 1934 നവംബറിൽ താലിസിനിൽ എഡ്ഗർ ജൂനിയറുമായുള്ള ഒരു സന്ദർശനത്തിലാണ് എഡ്ഗറും ലിലിയാൻ കോഫ്മാനും ആദ്യമായി ഫ്രാങ്ക് ലോയ്ഡ് റൈറ്റിനെ കാണാനിടയായത്.
ഫോക്സ് ചാപ്പലിലെ ഫ്രഞ്ച് നോർമൻ എസ്റ്റേറ്റായ "ലാ ടൂറെൽ" എന്ന സ്ഥലത്താണ് കോഫ്മാൻ താമസിച്ചിരുന്നത്, എഡ്ഗർ ജെ. കോഫ്മാന് വേണ്ടി പിറ്റ്സ്ബർഗ് ആർക്കിടെക്റ്റ് ബെന്നോ ജാൻസെൻ 1923-ൽ രൂപകൽപ്പന ചെയ്തു. എന്നിരുന്നാലും, പിറ്റ്സ്ബർഗിന് പുറത്തുള്ള ഒരു വിദൂര സ്വത്തും ഈ കുടുംബത്തിന്റെ ഉടമസ്ഥതയിലായിരുന്നു. ഒരു വെള്ളച്ചാട്ടത്തിനടുത്തുള്ള ഒരു ചെറിയ ക്യാബിൻ. ഇത് വേനൽക്കാല വിശ്രമ കേന്ദ്രമായി ഉപയോഗിച്ചിരുന്നു. ഈ ക്യാബിനുകൾ ഉപയോഗശൂന്യമായപ്പോൾ മിസ്റ്റർ കോഫ്മാൻ റൈറ്റിനെ ബന്ധപ്പെട്ടു.
പുറത്തേക്കുള്ള കണ്ണികൾ
വർഗ്ഗം:പെൻ‌സിൽ‌വാനിയയിലെ ദേശീയ ചരിത്ര ലാൻ‌ഡ്‌മാർക്കുകൾ
സെൽഫ്-പോർട്രയിറ്റ് വിത് എ ബ്ലാക്ക് ഡോഗ്
1842-ൽ ഫ്രഞ്ച് റിയലിസ്റ്റ് ചിത്രകാരനായ ഗുസ്താവ് കൂർബെ വരച്ച ചിത്രമാണ് സെൽഫ്-പോർട്രയിറ്റ് വിത് എ ബ്ലാക്ക് ഡോഗ്. പോർട്രയിറ്റ് ഓഫ് ദി ആർട്ടിസ്റ്റ് അല്ലെങ്കിൽ കോർബറ്റ് വിത് എ ബ്ലാക്ക് ഡോഗ്. ഈ ചിത്രം ഇപ്പോൾ പാരീസിലെ പെറ്റിറ്റ് പാലായിലാണ് സംരക്ഷിച്ചിരിക്കുന്നത്.
വിവരണം
തൊപ്പി ധരിച്ച ഒരു ചെറുപ്പക്കാരൻ ഒരു കറുത്ത നായയോടൊപ്പം തറയിൽ ഇരിക്കുന്നു. ഒരു വലിയ പാറയിലേക്ക് ചാരിനിൽക്കുന്ന ഒരു പൈപ്പ് കാഴ്ചക്കാരന് കാണാം. അവന്റെ പിന്നിൽ പുല്ലുകൾക്കിടയിൽ ഒരു പുസ്തകവും അകലെ, ഒരു ലാൻഡ്സ്കേപ്പ്, ഒരു താഴ്വര, മരങ്ങളും കുന്നുകളും തെളിഞ്ഞ നീല ആകാശവും കാണാം. ഇടതുവശത്ത്, "ഗുസ്റ്റേവ് കോർബെറ്റ്" എന്ന ഒപ്പും "1842" തീയതിയും നീലനിറത്തിൽ ആലേഖനം ചെയ്തിരിക്കുന്നു.
ചിത്രകാരനെക്കുറിച്ച്
പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ റിയലിസം പ്രസ്ഥാനത്തിന് നേതൃത്വം നൽകിയ ഒരു ഫ്രഞ്ച് ചിത്രകാരനായിരുന്നു ഗുസ്താവ് കൂർബെ. തനിക്കു കാണാൻ കഴിയുന്ന കാര്യങ്ങൾ മാത്രം വരയ്ക്കാൻ പ്രതിജ്ഞാബദ്ധനായ അദ്ദേഹം അക്കാദമിക് കൺവെൻഷനും മുൻ തലമുറയിലെ വിഷ്വൽ ആർട്ടിസ്റ്റുകളുടെ റൊമാന്റിസിസവും നിരസിച്ചു. അദ്ദേഹത്തിന്റെ സ്വാതന്ത്ര്യം പിൽക്കാല കലാകാരന്മാരായ ഇംപ്രഷനിസ്റ്റുകൾക്കും ക്യൂബിസ്റ്റുകൾക്കും പ്രധാനപ്പെട്ട ഒരു മാതൃകയാണ്. പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ ഒരു നവീനനെന്ന നിലയിലും തന്റെ സൃഷ്ടികളിലൂടെ ധീരമായ സാമൂഹിക പ്രസ്താവനകൾ നടത്താൻ തയ്യാറായ ഒരു കലാകാരനെന്ന നിലയിലും കോർബെറ്റിന് ഒരു പ്രധാന സ്ഥാനം ഉണ്ട്.
അവലംബം
വർഗ്ഗം:ഫ്രഞ്ച് പെയിന്റിംഗുകൾ വർഗ്ഗം:ഗുസ്താവ് കൂർബെ വരച്ച ചിത്രങ്ങൾ
അട്ടനാറി
ആമസോണിയയിൽ ഉത്ഭവിച്ച ഒരു ചെടി ആണ് പന്നിപ്പെരുവേലം, പീച്ചമ്പാൻ എന്നെല്ലാം അറിയപ്പെടുന്ന അട്ടനാറി,. പരമ്പരാഗതമായി ദഹനവ്യവസ്ഥയ്ക്കും കരൾ സംബന്ധമായ രോഗങ്ങൾക്കുമുള്ള നാട്ടുമരുന്നുകളിൽ ഉപയോഗിക്കുന്നുണ്ട്. 2002-ൽ, ടോക്കിയോ മെഡിക്കൽ ദന്തൽ സർവകലാശാലയിൽ നടന്ന ഗവേഷണത്തിൽ ഹെലികോബാക്റ്റർ പൈലോറിക്കെതിരെ സവിശേഷമായ ബാക്ടീരിയ വിരുദ്ധഗുണങ്ങൾ ഈ ചെടിയിൽ കണ്ടെത്തി. രണ്ടു വർഷം കഴിഞ്ഞ് സാവോ പൗലോ സർവകലാശാലയിലെ ഫാർമസ്യൂട്ടിക്കൽ സയൻസസ് കോളേജിലെ ലാബറട്ടറി പരീക്ഷണങ്ങളിൽ, ചെടിക്കുള്ളിലെ തന്മാത്രകൾ UVB- സംരക്ഷണ സ്വഭാവം തെളിയിച്ചിരുന്നു. ഈ ചെടിയിൽ നിന്നുമുണ്ടാക്കുന്ന ഉൽപ്പന്നങ്ങൾ വിപണനം ചെയ്യാനുള്ള അവകാശം ബ്രസീലിലെ ഫാർമസ്യൂട്ടിക്കൽ കമ്പനിയായ നാച്ചുറ സ്വന്തമാക്കിയിട്ടുണ്ട്.
അവലംബം
<references group="" responsive="1">
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ
ഹൈഡൽബർഗ്
അവലംബം
വർഗ്ഗം:ജർമ്മനിയിലെ നഗരങ്ങൾ
ബിഗ് ബോസ് (മലയാളം സീസൺ 5)
ഇന്ത്യൻ റിയാലിറ്റി ടെലിവിഷൻ പരമ്പരയായ ബിഗ് ബോസിന്റെ മലയാളം ഭാഷാ പതിപ്പിന്റെ അഞ്ചാം സീസൺ, ബിഗ് ബോസ് (മലയാളം സീസൺ 5), നിർമ്മിച്ചിരിക്കുന്നത് എൻഡെമോൾ ഷൈൻ ഇന്ത്യയും ബനിജയും ചേർന്നാണ്, ഡിസ്നി+ഹോട്ട്‌സ്റ്റാർ OTT പ്ലാറ്റ്‌ഫോമിൽ 24x7 മാറ്റിവച്ച സ്ട്രീമിനൊപ്പം ഏഷ്യാനെറ്റിൽ സംപ്രേക്ഷണം ചെയ്യും. തുടർച്ചയായി അഞ്ചാം വർഷവും മോഹൻലാൽ ആതിഥേയത്വം വഹിക്കുന്ന ഈ സീസൺ 2023 മാർച്ച് 26 ന് ആരംഭിച്ചു.
ലോഗോ
സീസൺ 5 ലോഗോയിൽ ക്യാമറ ലെൻസ്, ഷട്ടർ, ഐറിസ്, 16 ചുവന്ന കിംഗ്സ് ഷീൽഡ്-സ്റ്റൈൽ മാണിക്യങ്ങളാൽ ചുറ്റപ്പെട്ട തിളങ്ങുന്ന കറുത്ത രത്നമായി കൃഷ്ണമണി എന്നിവയുള്ള സ്വർണ്ണ ടെക്സ്ചർ ഉള്ള കണ്ണുകൾ ഉൾപ്പെടുന്നു. അഞ്ചാം സീസണിനെ സൂചിപ്പിക്കുന്ന ഐബോളിന്റെ വക്കിലും നമ്പർ 5 ഉൾപ്പെടുത്തിയിട്ടുണ്ട്.
പ്രകാശനം
ലോഗോ മാത്രം ഉൾക്കൊള്ളുന്ന ഒരു പ്രൊമോ 2023 ഫെബ്രുവരി 15-ന് പ്രകാശനം ചെയ്തിരുന്നു.
മത്സരാർത്ഥികൾ
ബിഗ് ബോസ് ഹൗസിലേക്കുള്ള പ്രവേശനത്തിന്റെ ക്രമത്തിൽ പങ്കെടുക്കുന്നവരുടെ വിവരങ്ങൾ ചുവടെ നൽകിയിരിക്കുന്നു.
മെസ്സിയർ 41
ബൃഹച്ഛ്വാനം നക്ഷത്രസമൂഹത്തിലെ ഒരു തുറന്ന താരവ്യൂഹമാണ് മെസ്സിയർ 41. 1654 ന് മുമ്പു തന്നെ ജിയോവന്നി ബാറ്റിസ്റ്റ ഹോഡിയെർന ഇതിനെ കണ്ടെത്തിയിരുന്നു. എന്നാൽ ബിസി 325 ൽ തന്നെ അരിസ്റ്റോട്ടിലിന് ഇത് അറിയാമായിരുന്നു എന്നും കരുതപ്പെടുന്നു. M41 സിറിയസിന് തെക്ക് ഭാഗത്തായി ഏകദേശം നാല് ഡിഗ്രി അകലെയാണ് സ്ഥിതിചെയ്യുന്നത്. പൂർണ്ണചന്ദ്രന്റെ വലിപ്പത്തിനോളം വരുന്ന ഭാഗത്ത് സ്ഥിതി ചെയ്യുന്നു. ഏതാനും ചുവന്ന ഭീമന്മാർ ഉൾപ്പെടെ നൂറോളം നക്ഷത്രങ്ങൾ ഇതിൽ അടങ്ങിയിരിക്കുന്നു. സ്പെക്ട്രൽ തരം കെ 3 ആയ ഭീമൻ നക്ഷത്രങ്ങളെ കൂടാതെ നിരവധി വെള്ള കുള്ളന്മാരും ഈ ഗണത്തിലുണ്ട്. 23.3കി.മീ./സെ വേഗത്തിൽ ഈ താരവ്യൂഹം നമ്മിൽ നിന്ന് അകന്നു കൊണ്ടിരിക്കുകയാണ് എന്ന് കണക്കാക്കിയിരിക്കുന്നു. ക്ലസ്റ്ററിന്റെ വ്യാസം 25 മുതൽ 26 പ്രകാശവർഷം വരെയാണ്. ഇതിന് 190 ദശലക്ഷം വർഷം പഴക്കമുണ്ടെന്ന് കണക്കാക്കപ്പെടുന്നു.
ചെറിയ ദൂരദർശിനികളിലൂടെ കാണുന്ന ക്ലസ്റ്ററിന്റെ രൂപം വാൾട്ടർ സ്കോട്ട് ഹ്യൂസ്റ്റൺ വിവരിക്കുന്നത് ഇങ്ങനെയാണ്: "പല നിരീക്ഷകരും M41 ൽ നക്ഷത്രങ്ങളുടെ വളഞ്ഞ വരകൾ കാണുന്നതിനെക്കുറിച്ച് പറയുന്നു. ഫോട്ടോഗ്രാഫുകളിൽ അവ വ്യക്തമല്ലെന്ന് തോന്നുമെങ്കിലും, എന്റെ 10 ഇഞ്ച് ദൂരദർശിനിയിൽ ഈ വളവുകൾ വ്യക്തമായി വേറിട്ടുനിൽക്കുന്നു. അതോടൊപ്പം ക്ലസ്റ്ററിന്റെ മധ്യഭാഗത്തുള്ള ചുവന്ന നക്ഷത്രത്തെ തെളിഞ്ഞു കാണാനും കഴിയുന്നു."
അവലംബം
വർഗ്ഗം:ജ്യോതിശാസ്ത്രവസ്തുക്കൾ
സിമോൺ ബൈൽസ്
അമേരിക്കൻ ജിംനാസ്റ്റിക്സ് താരമാണ് സിമോണ ബൈൽസ്(ജ : മാർച്ച് 14, 1997). വനിതകളുടെ ടീം ഓൾറൗണ്ട് വിഭാഗത്തിൽ അമേരിക്ക വിജയിച്ചത് സിമോണയുടെ പ്രകടനത്തിന്റെ പശ്ചാത്തലത്തിലായിരുന്നു. 2013-നുശേഷം ജിംനാസ്റ്റിക്സ് വിഭാഗത്തിൽ പതിന്നാലു മെഡലുകളിൽ പത്തുസ്വർൺനം നേടിയ ആദ്യ വനിതയുമാണ് ഇവർ.
അവലംബം
വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ
ബ്രയാൻ ആർ. മർഫി
'''ബ്രയാൻ ആർ. മർഫി''' ഒരു അമേരിക്കൻ വൈറോളജിസ്റ്റും നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷസ് ഡസീ സ് എന്ന സ്ഥാപനത്തിലെ പകർച്ചവ്യാധി വിഭാഗം ലാബറട്ടറിയുടെ മുൻ സഹ മേധാവിയുമാണ്.
ഗവേഷണം
ബ്രയാൻ മർഫിയുടെ ഗവേഷണം വിവിധ വൈറസുകൾക്കുള്ള വാക്സിൻ വികസനത്തിൽ ശ്രദ്ധ കേന്ദ്രീകരിച്ചു. പ്രത്യേകിച്ച് റെസ്പിറേറ്ററി സിൻസിറ്റിയൽ വൈറസ്, പാരഇൻ‌ഫ്ലുവൻസ വൈറസ്, ഇൻഫ്ലുവൻസ വൈറസ്, ഡെങ്കി വൈറസ്, വെസ്റ്റ് നൈൽ വൈറസ് എന്നിവയ്‌ക്കെതിരായ വാക്സിനുകൾ വികസിപ്പിക്കുന്നതിന്റെ പേരിലാണ് അദ്ദേഹത്തിന്റെ ഗ്രൂപ്പ് അറിയപ്പെടുന്നത്.
ലെജന്റ് ഓഫ് ദ നാഗ പേൾസ്
ലെജന്റ് ഓഫ് ദ നാഗ പേൾസ്  (Legend of the Naga Pearls) (ചൈനീസ് : 鲛珠传) ഡാരെൻ വാങ്, ഷാങ് ടിയാനായ് എന്നിവർ അഭിനയിച്ചതും യാങ് ലീ സംവിധാനവും ചെയ്ത ഒരു 2017 ചൈനീസ് ഫാന്റസി സാഹസിക ചലച്ചിത്രമാണ്. നോവാലാൻഡിന്റെ സാങ്കല്പികലോകത്ത് ആദ്യമായി നിർമ്മിക്കപ്പെടുന്ന ചിത്രമാണിത്. ചൈനയിൽ 2017 ഓഗസ്റ്റ് 11 നാണ് ഈ ചിത്രം പുറത്തിറങ്ങിയത്.
ബാഹ്യ ലിങ്കുകൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
അർത്ഥം (ചലച്ചിത്രം)
വേണു നാഗവള്ളി യുടെ രചനയിൽ സത്യൻ അന്തിക്കാട് സംവിധാനം ചെയ്ത  1989 ലെ ഒരു മലയാളം ക്രൈം ചിത്രമാണ് അർത്ഥം. മമ്മൂട്ടി, ശ്രീനിവാസൻ, മുരളി, ശരന്യ എന്നിവരോടൊപ്പം ജയറാം പാർവതി, മാമുക്കോയ, ഫിലോമിന, മോഹൻ രാജ്, തിക്കുറിശ്ശി സുകുമാരൻ നായർ, സുകുമാരി, ജഗന്നാഥ വർമ്മ, ഒടുവിൽ ഉണ്ണികൃഷ്ണൻ എന്നിവരും ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. ജോൺസൺ ആണ് ചിത്രത്തിലെ ഗാനങ്ങൾക്ക് സംഗീതം നൽകിയത്.
ഈ ചിത്രം സുബ (D Suresh & AN. Balakrishnan) എഴുതിയ "എഥിര് കത്രു" എന്ന തമിഴ് ഡിറ്റക്ടീവ് നോവലിൻറെ ഒരു സ്വതന്ത്രാഖ്യാനമാണ്. തന്റെ പ്രിയ സുഹൃത്ത് ജനാർദ്ദനനെ (ജയറാം) കൊലപ്പെടുത്തിയ ശക്തികൾക്കെതിരെ പ്രതികാരത്തിനൊരുമ്പെടുന്ന ഏകാകിയും അവാർഡ് നേടിയ നോവലിസ്റ്റുമായ ബെൻ നരേന്ദ്രനെ (മമ്മൂട്ടി) ചുറ്റിപ്പറ്റിയാണ് കഥ വികസിക്കുന്നത്. പത്രപ്രവർത്തകയായ മാനസ (ശരണ്യ), അഡ്വക്കേറ്റ് പി.എസ്. നെൻമാര (ശ്രീനിവാസൻ) എന്നിവരാണ് ഈ ഉദ്യമത്തിൽ നരേന്ദ്രന്റെ സഹായത്തിനായി ഒപ്പം ചേരുന്നത്. പിന്നീട് ഇത് തമിഴ് സിനിമയിലും ഇത്തിർ കാട്രു (1990) എന്ന പേരിൽ നിർമ്മിക്കപ്പെട്ടു.
കഥാസാരം
നരേന്ദ്രന് ആജീവനാന്തം തടവ് ശിക്ഷ വിധിക്കപ്പെടുന്നു. ജയിലിൽ ആയിരിക്കുമ്പോൾ, "ബെൻ" എന്ന തൂലികാനാമത്തിൽ അദ്ദേഹം ശരണാലയം ഒരു പുസ്തകം എഴുതുന്നു, അത് വളരെയധികം പ്രചാരത്തിലാകുന്നു. അദ്ദേഹത്തിന് ഒരു സംസ്ഥാന അവാർഡ് ലഭിക്കുന്നുവെങ്കിലും, അദ്ദേഹത്തിന്റെ യഥാർത്ഥ വ്യക്തിത്വം ഒരിക്കലും വെളിപ്പെടുത്തപ്പെടുന്നില്ല. പത്രപ്രവർത്തകയായ മാനസ (ശരണ്യ) രചയിതാവ് പരോൾ നേടുന്നതിനായി കോടതിനടപടികൾക്കു പിന്നാലെയാണന്ന് കണ്ടെത്തുകയും അദ്ദേഹത്തിന് പരോൾ നേടാൻ ശ്രമിക്കുകയും ചെയ്യുന്നു. നരേന്ദ്രന് തുടക്കത്തിൽ ഇതിൽ താൽപ്പര്യം തോന്നുന്നില്ലെങ്കിലും, ഒടുവിൽ പരോളിന് അപേക്ഷിക്കുകയും വ്യക്തിപരമായി അവാർഡ് സ്വീകരിക്കാൻ 28 ദിവസത്തെ പരോൾ അനുവദിക്കുകയും ചെയ്യുന്നു.
ജയിലിൽ നിന്ന് പുറത്തുപോയപ്പോൾ, ജനാർദ്ദനൻ ദുരൂഹമായി മരിച്ചുവെന്നുള്ള സന്ദേശം നരേന്ദ്രന് ലഭിക്കുന്നു. കുറ്റവാളികളെ കണ്ടെത്താനും തന്റെ മരണത്തിന് കാരണമായവരെ നശിപ്പിക്കാനും അദ്ദേഹം ഒരു ദൗത്യം ആരംഭിക്കുന്നതിലൂടെ കഥ വികസിക്കുന്നു.
==അഭിനേതാക്കൾ ==
ബോക്സ് ഓഫീസ്
1989 ൽ ഏറ്റവും കൂടുതൽ കളക്ഷൻ നേടിയ ചിത്രങ്ങളിലൊന്നായി ഈ ചിത്രം മാറി.
ബാഹ്യ ലിങ്കുകൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:വേണു നാഗവള്ളിയുടെ തിരക്കഥകൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:കെ. രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കൈതപ്രത്തിന്റെ ഗാനങ്ങൾ വർഗ്ഗം:കൈതപ്രം-ജോൺസൺ ഗാനങ്ങൾ
1974ലെ അറബ് ലീഗ് ഉച്ചകോടി
1974 ഒക്ടോബറിൽ മൊറോക്കോയിലെ റബാത്തിൽ നടന്ന അറബ് നേതാക്കളുടെ യോഗമായിരുന്നു 1974 ലെ അറബ് ലീഗ് ഉച്ചകോടി. ജോർദാൻ രാജാവ് ഹുസൈൻ, ഈജിപ്തിലെ അൻവർ സദാത്ത് എന്നിവരുൾപ്പെടെ ഇരുപത് അറബ് രാജ്യങ്ങളിലെ നേതാക്കൾ, പാലസ്തീൻ ലിബറേഷൻ ഓർഗനൈസേഷന്റെ (പി‌എൽ‌ഒ) പ്രതിനിധികളൊടൊത്ത് പങ്കെടുത്തു. ഐക്യകണ്‌ഠേനയുള്ള പ്രമേയം പാസാക്കപ്പെട്ടു, ഇത് ആദ്യമായി പി‌എൽ‌ഒയെ "പലസ്തീൻ ജനതയുടെ നിയമാനുസൃത പ്രതിനിധി" ആയി പ്രഖ്യാപിച്ചു. കൂടാതെ, "എണ്ണ സമ്പന്നമായ അറബ് രാജ്യങ്ങൾ ... [ഇസ്രയേലുമായി ഏറ്റുമുട്ടുന്ന സംസ്ഥാനങ്ങൾക്കും] പി‌എൽ‌ഒയ്ക്കും മൾട്ടി-വാർഷിക ധനസഹായം നൽകുന്നു" എന്ന് അറബ് ലീഗ് തീരുമാനിച്ചു.
ഉച്ചകോടി പലവിധത്തിൽ സംഘർഷത്തിന്റെ ഭാവിയെ രൂപപ്പെടുത്തി. ഒന്നാമതായി, ഫലസ്തീനികൾക്ക് വേണ്ടി സംസാരിക്കാമെന്ന അവകാശവാദം ഉപേക്ഷിക്കാനും ഭാവിയിലെ പലസ്തീൻ രാഷ്ട്രം ജോർദാനിൽ നിന്ന് സ്വതന്ത്രമായിരിക്കേണ്ടതുണ്ടെന്ന് അംഗീകരിക്കാനും ഹുസൈൻ രാജാവിനെ നിർബന്ധിച്ചു. രണ്ടാമതായി, അത് "അമേരിക്കൻ നിലപാടിനെ ദുർബലപ്പെടുത്തി. [യുഎസ് സ്റ്റേറ്റ് സെക്രട്ടറി ഹെൻറി] കിസിഞ്ചർ   "പിഎൽഒ യോട് ചർച്ചചെയ്യുന്നതിനേക്കാൾ  ഹുസൈൻ രാജാവിനോട് സംസാരിക്കുന്നതാണ് നല്ലത്  "  എന്ന ഇസ്രായേലികളുടെ അഭിപ്രായത്തോട് യോജിച്ചിരുന്നു.
പുറംകണ്ണികൾ
വർഗ്ഗം:ഉച്ചകോടികൾ. വർഗ്ഗം:അറബ് രാജ്യങ്ങൾ വർഗ്ഗം:അറബ് ലീഗ് രാജ്യങ്ങൾ
രുസ്തം സിങ്
നിലവിലെ പൊതുമരാമത്തു മന്ത്രി. ഐപിഎസ് ഉദ്യോഗസ്ഥനായിരുന്ന രുസ്തം സിങ് ജോലി രാജിവച്ചാണ് സജീവ രാഷ്ട്രീയത്തിൽ പ്രവേശിച്ചത്. ജബൽപൂർ, ഇൻഡോർ, റായ്പൂർ എന്നിവിടങ്ങളിൽ എസ്പിയായി സേവനമനുഷ്ഠിച്ചിട്ടുണ്ട്. 2003ൽ ആദ്യമായി നിയമസഭയിൽ. കന്നി ജയത്തിൽ തന്നെ മന്ത്രിയായി.
ട്രീൻ (ഉപകരണം)
ലഘുചിത്രം| പത്തൊൻപതാം നൂറ്റാണ്ടിൽ കൊത്തിയെടുത്ത വാൽനട്ട് ട്രീൻ സ്നഫ് ബോക്സ് മരം ഉപയോഗിച്ച് കൈകൊണ്ട് നിർമ്മിച്ച ചെറിയ ഗാർഹിക വസ്‌തുക്കളുടെ പൊതുവായ പേരാണ് ട്രീൻ. മരം കൊണ്ടുള്ള പ്ലേറ്റുകൾ, പാത്രങ്ങൾ, സ്നഫ് ബോക്സുകൾ, സൂചിപ്പെട്ടികൾ, സ്പൂണുകൾ മുതൽ ഷൂഹോർണുകൾ, ചോപ്പിംഗ് ബോർഡുകൾ എന്നിവ ട്രീൻ ആയി കണക്കാക്കാം. കസേരകൾ, കാബിനുകൾ,  അലമാരകൾ തുടങ്ങിയ ഫർണിച്ചറുകളിൽ നിന്ന്  ട്രീൻ വ്യത്യസ്തമാണ്. പതിനേഴാം നൂറ്റാണ്ടിന്റെ അവസാനത്തിൽ മിക്ക ചെറിയ വീട്ടുപകരണങ്ങളും ബോക്സുകളും ടേബിൾവെയറുകളും മരത്തിൽ നിന്ന് കൊത്തിവച്ചിരുന്നു. ഇന്ന്, ട്രീൻ അതിന്റെ മനോഹരമായ ഘടനകൊണ്ടും ആകർഷണീയതയിലും വളരെയധികം ശേഖരിക്കപ്പെടുന്നുണ്ട്.
വ്യാവസായിക സമൂഹങ്ങളിൽ വിലകുറഞ്ഞ ലോഹവസ്തുക്കളുടേയും പിന്നീട് പ്ലാസ്റ്റിക്ക് ഉപകരണങ്ങളുടേയും വരവിന് മുൻപ്, സാധാരണ വസ്തുക്കളുടെ അസംസ്കൃത വസ്തുവായി മരം വളരെ വലിയ പങ്കുവഹിച്ചു. വുഡ്ടേണിംഗും കൊത്തുപണിയും പ്രധാന ഉൽ‌പാദന സാങ്കേതികതയായിരുന്നു.
തടികൊണ്ടുള്ള പുരാതനവസ്തുക്കൾ ലോഹം കല്ല് എന്നിവയിൽ നിർമ്മിതമായ ഉപകരണങ്ങളെ അപേക്ഷിച്ച് താരതമ്യേന കുറഞ്ഞ അളവിൽ മാത്രമേ നിലനിൽക്കുന്നുള്ളു. പുരാവസ്തു ഗവേഷകരും ചരിത്രകാരന്മാരും നടത്തിയ പഠനം അടുത്ത കാലം വരെ അവഗണിക്കപ്പെട്ടു. എന്നിരുന്നാലും, അവയുടെ പ്രവർത്തനപരതയും രൂപവും ഡിസൈനർ‌മാരും ശേഖരിക്കുന്നവരും വളരെയധികം പരിഗണിക്കുന്നു.
കൂടുതൽ വായനയ്ക്ക്
വർഗ്ഗം:മരപ്പണി
ഹൈഡ ഗ്വായ്
ഹൈഡ ഗ്വായ് (Haida: X̱aaydag̱a Gwaay.yaay /X̱aayda gwaay അക്ഷരാർത്ഥത്തിൽ "ഹൈഡ ജനതയുടെ ദ്വീപുകൾ")  കാനഡയുടെ വടക്കൻ പസഫിക് തീരത്ത് നിന്ന് ഏകദേശം 45–60 കിലോമീറ്റർ (30–40 മൈൽ) അകലെയുള്ള ഒരു ദ്വീപസമൂഹമാണ്. ദ്വീപുകളെ പ്രധാന കരയിൽനിന്ന് കിഴക്ക് ആഴം കുറഞ്ഞ ഹെകേറ്റ് കടലിടുക്ക് വേർതിരിക്കുന്നു. ക്യൂൻ ഷാർലറ്റ് സൗണ്ട് തെക്ക്, വാൻ‌കൂവർ ദ്വീപിന് അപ്പുറത്തായി സ്ഥിതിചെയ്യുന്നു. വടക്കുഭാഗത്ത് തർക്കത്തിലുള്ള ഡിക്സൺ എൻട്രൻസ് യുഎസ് സംസ്ഥാനമായ അലാസ്കയിലെ അലക്സാണ്ടർ ദ്വീപസമൂഹത്തിൽ നിന്ന് ഹൈഡ ഗ്വായിയെ വേർതിരിക്കുന്നു.
വടക്ക് ഗ്രഹാം ദ്വീപ് (കീസ് ഗ്വായ്), തെക്ക് മോറെസ്ബി ദ്വീപ് (T'aawxii X̱aaydaɢ̠a Gwaay.yaay linaɢ̠waay, അക്ഷരാർത്ഥത്തിൽ: പകുതി ദ്വീപിലെ തെക്കൻ ആളുകൾ, അല്ലെങ്കിൽ ഗ്വായ് ഹാനാസ് "സൗന്ദര്യത്തിന്റെ ദ്വീപുകൾ") എന്നിങ്ങനെ രണ്ട് പ്രധാന ദ്വീപുകൾ ഉൾക്കൊള്ളുന്ന ഹൈഡാ ഗ്വായ്ക്ക് ഉടനീളമായി മൊത്തം 10,180 ചതുരശ്ര കിലോമീറ്റർ (3,931 ചതുരശ്ര മൈൽ) ഭൂവിസ്തൃതിയിൽ ഏകദേശം 400 ചെറിയ ദ്വീപുകളും സ്ഥിതിചെയ്യുന്നു. ആന്തണി ദ്വീപ് (Ḵ'waagaaw / Sɢ̠ang Gwaay), ബർണാബി ദ്വീപ് (Sɢ̠aay Kun Gwaay.yaay), ആൽഡർ ദ്വീപ് (Ḵ'uuna Gwaay / Ḵ'uuna Gwaay.yaay), കുൻഖിത് ദ്വീപ് എന്നിവ മറ്റു പ്രധാന ദ്വീപുകളിൽ ഉൾപ്പെടുന്നു.
ഈ ദ്വീപുകൾ ഹൈഡ രാഷ്ട്രത്തിന്റെ ഹൃദയഭാഗമായി രൂപപ്പെട്ടിരിക്കുന്നു. ഏകദേശം 13,000 വർഷങ്ങളായി ഈ ദ്വീപുകളിൽ അധിവസിക്കുന്ന ഹൈഡ ജനങ്ങൾ നിലവിൽ ജനസംഖ്യയുടെ പകുതിയോളം വരും.
രണ്ടായിരം രൂപ നോട്ട്
റിസർവ് ബാങ്ക് 2016- ൽ അവതരിപ്പിച്ച ഒരു ഇന്ത്യൻ കറൻസി നോട്ടാണ് രണ്ടായിരം രൂപ നോട്ട്. നിലവിൽ ഇന്ത്യൻ കറൻസികളിൽ ഏറ്റവും വിനിമയമൂല്യമുള്ള നോട്ടാണിത്. മൈസൂരിലെ കറൻസി പ്രിന്റിംഗ് പ്രസ്സിലാണ് ഈ നോട്ടുകൾ അച്ചടിക്കുന്നത്. .
2016 നവംബർ 8 ന് പ്രധാനമന്ത്രി നരേന്ദ്ര മോദി ഔദ്യോഗികമായി  രണ്ടായിരം രൂപ നോട്ടിന്റെ വരവറിയിച്ചുകൊണ്ടുള്ള പ്രസ്താവന നടത്തി. രാജ്യത്തു നിലവിലുണ്ടായിരുന്ന ആയിരം രൂപ നോട്ടുകൾ റദ്ദാക്കുകയും പകരം രണ്ടായിരം രൂപ നോട്ടുകൾ അവതരിപ്പിക്കുകയും ചെയ്തുകൊണ്ടുള്ള തീരുമാനം രാജ്യത്തെ സമ്പദ്ഘടനയെത്തന്നെ സ്വാധീനിക്കുന്ന ഒന്നായിരുന്നു.
രൂപകല്പന
മഹാത്മാഗാന്ധി പുതിയ ശ്രേണിലുള്ള ₹2000 ബാങ്ക്നോട്ടിനു 166 × 66 mm വലിപ്പമുണ്ട്. മജന്ത നിറമുള്ള നോട്ടിന്റെ പിൻഭാഗത്ത് ഭാരതത്തിന്റെ ആദ്യത്തെ ഗ്രഹാന്തര യാത്രാദൗത്യമായ മംഗൾയാൻ യാത്രയുടെ ചിത്രവും, സ്വച്ഛ് ഭാരതിന്റെ ലോഗോയും ആണ് ഉളളത്. നാണ്യമുഖത്ത് കാഴ്ചയില്ലാത്തവർക് നോട്ടിനെ തിരിച്ചറിയാനായി ബ്രെയിൽ ലിപിയിൽ മൂല്യം തടിച്ച ലിപിയിൽ കൊടുത്തിട്ടുണ്ട്. ഇത് കൂടാതെ ഏഴ് കോണീയ ബ്ലീഡ് ലൈനുകൾ ഇടത് വശത്തും വലത് വശത്തും ഉയർത്തിയ പ്രിന്റ് ചെയ്‌തിരിക്കുന്നു. മഹാത്മാ ഗാന്ധി പുതിയ ശ്രേണി നോട്ടിൽ ദേവനാഗരി ലിപിയിൽ ₹2000 മൂല്യം എന്ന് അടയാളപ്പെടുത്തിയിരിക്കുന്നു.
സെക്യൂരിറ്റി പ്രത്യേകതകൾ
17 സെക്യൂരിറ്റി പ്രത്യേകതകൾ ആണ് ₹2000 ബാങ്ക് നോട്ടീന് ഉള്ളത് :
ഭാഷകൾ
മറ്റു ഇന്ത്യൻ ബാങ്ക് നോട്ടുകളെപ്പോലെ ₹2000 ബാങ്ക് നോട്ടിലും അതിലെ തുക 17 വ്യത്യസ്ത ഭാഷകളിൽ എഴുതിവച്ചിട്ടുണ്ട്. നാണ്യമുഖത്ത് ഇംഗ്ലിഷിലും ഹിന്ദിയിലും ഈ നോട്ടിന്റെ മൂല്യം എഴുതിവച്ചിട്ടുണ്ട്. മറുവശത്ത് ഒരു ഭാഷാ പാനൽ ഉണ്ട്. ഇവിടെ നോട്ടിന്റെ മൂല്യം ഇന്ത്യയുടെ 22 ഔദ്യോഗികഭാഷകളിൽ 15 എണ്ണത്തിൽ അച്ചടിച്ചിരിക്കുന്നു. ഭാഷകൾ അക്ഷരമാലാക്രമത്തിലാണു കൊടുത്തിരിക്കുന്നത്. ഇതിലെ ഭാഷകളിൽ ആസ്സാമീസ്, ബംഗാളി, ഗുജറാത്തി, കന്നഡ, കശ്മീരി, കൊങ്കണി, മലയാളം, മറാഠി, നേപ്പാളി, ഒഡിയ, പഞ്ചാബി, സംസ്കൃതം, തമിഴ്, തെലുഗു, ഉറുദു എന്നിവയുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:പണം
ജോർഡൻ പീറ്റേസൺ
ജോർദാൻ ബി പീറ്റേഴ്സൺ (born June 12, 1962), ഒരു കനേഡിയൻ ക്ലിനിക്കൽ സൈക്കോളജിസ്റ്റും ടൊരന്റോ സർവ്വകലാശാല അദ്ധ്യാപകനുമാണ്. വ്യക്തിത്വ മനഃശാസ്ത്രം, വിശ്വാസങ്ങളുടെ മനശാസ്ത്രം എന്നിവയൊക്കെയാണ് അദ്ദേഹത്തിന്റെ പ്രധാന പഠനമേഖലകൾ.
അവലംബം
വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1962-ൽ ജനിച്ചവർ വർഗ്ഗം:Pages with unreviewed translations
മെക്കോനോപ്സിസ് ബെറ്റോണിസിഫോളിയ
മെക്കോനോപ്സിസ് ബെറ്റോണിസിഫോളിയ, മെക്കോനോപ്സിസ് ബെയ്‌ലി, ഹിമാലയൻ നീല പോപ്പി എന്നും അറിയപ്പെടുന്നു. 1912-ൽ ലഫ്റ്റനന്റ് കേണൽ ഫ്രെഡറിക് മാർഷ്മാൻ ബെയ്‌ലി ഔദ്യോഗികമായി ഇതിനെ നാമകരണം ചെയ്തു.
എം. ബെറ്റോണിസിഫോളിയ യുണൈറ്റഡ് കിംഗ്ഡത്തിലെ മിക്ക ഭാഗങ്ങളിലും ഹാർഡി ആണ്. അതിൽ വലിയ നീല പൂക്കളുണ്ട്. മിക്ക മെക്കോനോപ്സിസിൽ നിന്ന് വ്യത്യസ്തമായി ഇത് ബഹുവർഷിയാണ്.
നെരിൻ
അമരില്ലിഡേസി കുടുംബത്തിന്റെ ഉപവിഭാഗമായ അമറില്ലിഡോയിഡേയിലെ പൂച്ചെടികളുടെ ഒരു ജനുസ്സാണ് നെരിൻ / nɪraɪniː / (നെരിൻസ്, ഗ്യൂൺസെയ് ലില്ലി, ജേഴ്സി ലില്ലി, സ്പൈഡർ ലില്ലി). ബൾബസ് വിഭാഗത്തിൽപ്പെട്ട ചിരസ്ഥായികളായ ഇവ പാറകൾ നിറഞ്ഞതും, വരണ്ട ആവാസവ്യവസ്ഥയുമായി ബന്ധപ്പെട്ട സ്ഥലങ്ങളിലും കാണപ്പെടുന്നു. ഗോളാകൃതിയിലുള്ള പൂക്കുലകളിൽ വെള്ള മുതൽ പിങ്ക് വരെയും ക്രിംപ്സൻ നിറത്തിലും ഷേഡുകൾ ഉള്ള ലില്ലി പോലുള്ള പൂക്കളെ കാണപ്പെടുന്നു. ഇലപൊഴിയും വനങ്ങളിൽ, ഇലകൾ വളരുന്നതിന് മുമ്പ് തന്നെ പൂക്കൾ തണ്ടിൽ പ്രത്യക്ഷപ്പെടുന്നു. ദക്ഷിണാഫ്രിക്ക സ്വദേശികളായ 20-30 ഇനം സ്പീഷീസുകൾ ഈ ജീനസിലുണ്ട്. കാഴ്ചയിൽ ലില്ലിപൂക്കളെപ്പോലെയാണെങ്കിലും അവ യഥാർത്ഥ ലില്ലി (ലിലിയേസി) യുമായി യാതൊരു ബന്ധവുമില്ല മറിച്ച് ലില്ലിയുടെ ബന്ധുക്കളായ അമാരില്ലസ്, ലൈക്കോറിയസ് എന്നിവയോട് സാദൃശ്യമുള്ളതാണ്. 1820-ൽ റവഡ് വില്യം ഹെർബർട്ട് ആണ് ഈ ജീനസ് നിലവിൽ കൊണ്ടുവന്നത്.
മരിയ ആൻഡ്രോസോവ-അയോനോവ
ഒരു റഷ്യൻ നാടോടിക്കഥയും യാകുത് ഇതിഹാസമായ ഒലോങ്കോയുടെ (വീര ഇതിഹാസങ്ങളുടെ ഒരു പരമ്പര) രചയിതാവും അവതാരകയുമായിരുന്നു മരിയ നിക്കോളേവ്‌ന ആൻഡ്രോസോവ-അയോനോവ (14 ഒക്ടോബർ 1864 - 1941, താഷ്‌കന്റ്).
നെരിൻ
സങ്കരയിനം
Nerine hybrids, along with the parent species, where known, are the following:
മരിയ ആൻഡ്രോസോവ-അയോനോവ
അവർ 1864 ഒക്ടോബർ 14 ന് യാകുത്സ്ക് മേഖലയിൽ ജനിച്ചു. മുത്തച്ഛനാണ് അവരെ വളർത്തിയത്. 1893-ൽ അവർ നാടുകടത്തപ്പെട്ട വി.എം. അയോനോവിനെ വിവാഹം കഴിച്ചു. അദ്ദേഹം യാക്കൂട്ട് നാടോടിക്കഥകൾ ശേഖരിക്കാൻ അവരെ പരിചയപ്പെടുത്തി. 1922 മുതൽ 1930 വരെ അവർ കുൻസ്റ്റ്‌കമേരയുടെ (വിന്റർ പാലസിന് അഭിമുഖമായി സെന്റ് പീറ്റേഴ്‌സ്ബർഗിലെ യൂണിവേഴ്‌സിറ്റെറ്റ്‌സ്‌കായ എംബാങ്ക്‌മെന്റിൽ സ്ഥിതി ചെയ്യുന്ന ഒരു പൊതു മ്യൂസിയമാണിത്) നരവംശശാസ്ത്രത്തിന്റെയും വംശീയശാസ്ത്രത്തിന്റെയും മ്യൂസിയത്തിൽ പ്രവർത്തിച്ചു. മോസ്കോയിൽ താമസിച്ച അവരെ രണ്ടാം ലോകമഹായുദ്ധത്തിന്റെ തുടക്കത്തിൽ ഒഴിപ്പിക്കപ്പെട്ടു. 1941-ൽ താഷ്കെന്റിൽ അവർ മരിച്ചു.
References
വർഗ്ഗം:1864-ൽ ജനിച്ചവർ വർഗ്ഗം:1941-ൽ മരിച്ചവർ വർഗ്ഗം:റഷ്യൻ ഫോക്ക്‌ലോറിസ്റ്റുകൾ
നെരിൻ
സങ്കരയിനം
Some Nerine species have been used to produce a hybrid with members of the genus Amaryllis, which are included in the hybrid genus (nothogenus) × Amarine. One of these hybrids is × Amarine tubergenii Sealy, which comes from a cross between Amaryllis belladonna and Nerine bowdenii.
പുറം കണ്ണികൾ
വർഗ്ഗം:സസ്യജനുസുകൾ
അലെക്സാൻഡ്രിയ ഒകാസിയൊ-കോർടെസ്
Alexandria Ocasio-Cortez ( ജനിച്ചത് ഒക്ടോബർ 13, 1989), AOC എന്ന ഇനീഷ്യലിലും അറിയപ്പെടുന്നു). ഒരു അമേരിക്കൻ രാഷ്ട്രീയ പ്രവർത്തകയും ഡെമോക്രാറ്റ് പാർട്ടി അംഗവുമാണ്.2019 ജനുവരി 3 മുതൽ ന്യൂയോർക്ക് 14-ആം കോൺഗ്രഷണൽ ജില്ലയെ പ്രതിനിധീകരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ വനിതാ പ്രവർത്തകർ വർഗ്ഗം:1989-ൽ ജനിച്ചവർ
യശോധര രാജെ സിന്ധ്യ
രാജസ്ഥാൻ മുഖ്യമന്ത്രി വസുന്ധര രാജെ സിന്ധ്യയുടെയും അന്തരിച്ച കോൺഗ്രസ് നേതാവ് മാധവറാവു സിന്ധ്യയുടെയും സഹോദരി. നിലവിലെ വാണീജ്യ മന്ത്രി. മുൻ എംപി. നിയമസഭയിലേക്ക് നാലാം അങ്കം.
അവലംബങ്ങൾ
വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
വാന നിരീക്ഷണ കേന്ദ്രം, തിരുവനന്തപുരം
തിരുവിതാംകൂർ മഹാരാജാവായിരുന്ന സ്വാതി തിരുന്നാളാണ് 1837-ൽ തിരുവനന്തപുരത്തു വാന നിരീക്ഷണ കേന്ദ്രം സ്ഥാപിച്ചത്. രാജാവിന്റെ നിർദ്ദേശമനുസരിച്ച് ഡബ്ല്യു.എച്ച്. ഹോസ്‍ലിയാണ് ഇത് രൂപകല്പന ചെയ്തത്. ജോൺ കാൽഡെകോട്ട് ആയിരുന്നു ഇതിന്റെ ആദ്യ ഡയറക്ടർ. 8-ഇഞ്ചും 14-ഇഞ്ചും ഉള്ള രണ്ടു പ്രധാന ദൂരദർശിനികളാണ് ഇവിടെയുള്ളത്. കേരളാ സർവ്വകലാശാലയുടെ ഫിസിക്സ് വിഭാഗത്തിന്റെ കീഴിലാണ് ഈ വാന നിരീക്ഷണകേന്ദ്രം ഇപ്പോൾ പ്രവർത്തിക്കുന്നത്.
ചരിത്രം
തിരുവിതാംകൂർ മഹാരാജാവായിരുന്ന സ്വാതി തിരുനാളിന്റെ താല്പര്യപ്രകാരം, 1837-ൽ അന്നത്തെ തിരുവിതാംകൂർ വ്യാപാര പ്രതിനിധിയായിരുന്ന ജോൺ കാൽഡെകോട്ട് സ്ഥാപക മേധാവിയായാണ് ഈ സ്ഥാപനം പ്രവർത്തനമാരംഭിച്ചത്. ബഹിരാകാശ / അന്തരീക്ഷ വിജ്ഞാനീയ നിരീക്ഷണങ്ങൾക്ക് അനുയുക്തമായ രീതിയിലാണ് ഈ സ്ഥാപനം രൂപകൽപ്പന ചെയ്തിരുന്നത്. ഇന്ത്യയിൽ തന്നെ ഇത്തരത്തിലുള്ള ആദ്യത്തെ നിരീക്ഷണാലയം തിരുവനന്തപുരത്തേതാണ്. 1852 മുതൽ 1865 വരെ നിരീക്ഷണാലയത്തിന്റെ മേധാവിയായിരുന്ന സ്കോട്ടിഷ് ശാസ്ത്രജ്ഞനായിരുന്ന ജോൺ അലൻ ബ്രൗൺ, എഫ്.ആർ.എസ്, ഭൗമ കാന്തികതയെ പറ്റി പഠിക്കുന്നതിനായി നിരീക്ഷണങ്ങൾ ആരംഭിച്ചു.. ഈ സ്ഥാപനത്തിൽ നിന്നാണ് 1853-ൽ കാലാവസ്ഥാ നിരീക്ഷണാലയം രൂപപ്പെട്ടത്. പിന്നീട് 1927-ൽ ഈ നിരീക്ഷണാലയം, കാലാവസ്ഥാ / അന്തരീക്ഷ വൈജ്ഞാനിക വിഭാഗം, ബഹിരാകാശ പഠന വിഭാഗം എന്നിങ്ങനെ രണ്ടായി വിഭജിക്കപ്പെടുകയുണ്ടായി.
<!-- The Trivandrum Observatory or Thiruvananthapuram Astronomical Observatory is a scientific and astronomical observation station that was established by the Raja of Travancore Swathi Thirunal Rama Varma in 1836-37. The Raja wrote to the British Resident, Colonel James Stuart Fraser, an amateur scientist proposing the establishment of an astronomical observatory. This led to John Caldecott who earlier ran a small personal observatory at Allepey being appointed as the royal astronomer. The observatory was located on the highest point in the city and opposite the palace and was considered important as the magnetic equator at that time passed through Trivandrum. The observatory was designed by Lieutenant W H Horsley of the Madras Engineers.
അവലംബം
വർഗ്ഗം:തിരുവനന്തപുരത്തെ സാങ്കേതികസ്ഥാപനങ്ങൾ വർഗ്ഗം:വാനനിരീക്ഷണകേന്ദ്രങ്ങൾ
ക്ലോയി ഷാവോ
ചൈനക്കാരിയായ ഒരു അമേരിക്കൻ സ്വതന്ത്ര ചലച്ചിത്ര സംവിധായകയാണ് ക്ലോയി ഷാവോ(, ജനനം മാർച്ച് 31, 1982) ).
ആദ്യ ചിത്രമായ സോങ്സ് മൈ ബ്രദർ ടോട്ട് മീ (2015‌) സൺഡാൻസ് ഫിലിം ഫെസ്റ്റിവലിൽ പ്രദർശിപ്പിക്കുകയും ശ്രദ്ധേയത പിടിച്ചു പറ്റുകയും ആദ്യ ചലച്ചിത്രത്തിനുള്ള ഇൻഡിപെന്റന്റ് സ്പിരിറ്റ് അവാർഡിൽ നാമനിർദ്ദേശം നേടുകയും ചെയ്തു. രണ്ടാമത്തെ ചലച്ചിത്രമായ ദ റൈഡർ (2017) എന്ന ചിത്രവും പ്രേക്ഷക ശ്രദ്ധ പിടിച്ചു പറ്റുകയും ഇൻഡിപെന്റന്റ് സ്പിരിറ്റ് അവാർഡിൽ മികച്ച ചിത്രത്തിനും, മികച്ച സംവിധായകക്കുള്ള നാമനിർദ്ദേശം നേടുകയും ചെയ്തു.
മൂന്നാമത്തെ ചിത്രമായ നൊമാഡ്ലാൻഡ് (2020) അന്തർദേശീയ ശ്രദ്ധ പിടിച്ചു പറ്റുകയും, വെനീസ് ഫെസ്റ്റിവല്ലിൽ ഗോൾഡൻ ലയൺ, ടൊറന്റോ ഇന്റർനാഷണൽ ഫിലിം ഫെസ്റ്റിവല്ലിൽ പീപ്പിൾ ചോയ്സ് അവാർഡ് എന്നിവയടക്കം നിരവധി പുരസ്കാരങ്ങൾ നേടുകയും ചെയ്തു. മികച്ച സംവിധായകക്കുള്ള ഓസ്കാർ പുരസ്കാരം, ഗോൾഡൻ ഗ്ലോബ് പുരസ്കാരം, ബ്രിട്ടീഷ് അക്കാദമി ഫിലിം അവാർഡ്സ് എന്നിവയടക്കം നിരവധി പുരസ്കാരങ്ങൾ നൊമാഡ്ലാൻഡ് ഷാവോയ്ക്ക് നേടിക്കൊടുത്തു ഓസ്കാർ അവാർഡുകളിൽ നാലു നാമനിർദ്ദേശങ്ങൾ നേടുകയും, മികച്ച ചിത്രത്തിനും, മികച്ച സംവിധായകക്കുമുള്ള പുരസ്കാരങ്ങൾ നേടുക വഴി ഷാവോ, 2010-ൽ കാതറീൻ ബീഗ്ലോക്കുശേഷം പുരസ്കാരം നേടുന്ന രണ്ടാമത്തെ വനിതയായി മാറി. ഒപ്പം മികച്ച സംവിധായകക്കുള്ള പുരസ്കാരം നേടുന്ന വെള്ളക്കാരിയല്ലാത്ത ആദ്യ വനിതയുമായി ഷാവോ ഷാവോയുടെ കമന്റുകളും ചിത്രങ്ങളും ചൈനയിൽ നിരോധിക്കുകയും സെൻസർ ചെയ്യുകയും ചെയ്തിട്ടുണ്ട്.
ഷാവോ സംവിധാനം ചെയ്ത മാർവൽ സിനിമാറ്റിക്ക് യൂനിവേഴ്സിന്റെ സൂപ്പർ ഹീറോ ചലച്ചിത്രം എറ്റേണൽസ്, 2021 നവംബറിൽ പ്രദർശനത്തിനു തയ്യാറെടുക്കുകയാണ്. .
അൽ ഇർഷാദത്തുൽ ജിഫ്രിയ്യ
പതിനെട്ടാം നൂറ്റാണ്ടിൽ സാമൂതിരി രാജ്യത്ത് ജീവിച്ചിരുന്ന മുസ്ലിം ആധ്യാത്മിക വാദിയായിരുന്ന ശൈഖ് സയ്യിദ് ജിഫ്രി രചിച്ച പ്രധാന കൃതികളിലൊന്നാണ് അൽ ഇർഷാദത്തുൽ ജിഫ്രിയ്യ. നജ്‌ദീയൻ ദ്രോഹത്തെ ഖണ്ഡിക്കാൻ ജിഫ്രിയ്യയുടെ മാർഗ്ഗോപദേശം എന്നർത്ഥം വരുന്ന "അൽ ഇർഷാദത്തുൽ ജിഫ്രിയ്യ ഫീ റദ്ദി അലളലാലത്തിൻ നജ്ദിയ്യ" എന്നതാണ് പൂർണ്ണ രൂപം. ഹിജാസിലെ നജ്ദ് കേന്ദ്രമാക്കി മുഹമ്മദ് ഇബ്നു വഹാബ് തുടക്കമിട്ട പരിഷ്കരണ വാദങ്ങളെയും, വഹാബിനെയും പിന്തുടർച്ചക്കാരെയും വിമർശിച്ചു കൊണ്ടെഴുതിയ കൃതിയാണിത്. പ്രശസ്തമായ ഈ രചനയ്ക്ക് നിരവധി വ്യാഖ്യാനങ്ങൾ ഇറങ്ങിയിട്ടുണ്ട്. അഹ്‌മദ്‌ കോയ ശാലിയാത്തിയുടെ "ശറഹു ഇർശാദത്തുൽ ജിഫ്രിയ്യ ഫീ റദ്ദി അലാ ളലാലത്തി ന്നജ്ദിയ്യ" അതിൽ പ്രധാനപ്പെട്ടതാണ്.
അവലംബം
വർഗ്ഗം:സൂഫി കൃതികൾ വർഗ്ഗം:അറബി കവിതകൾ
ഹം ദേഖേൻഗേ
ഹം ദേഖേൻഗേ ഫൈസ് അഹമ്മദ് ഫൈസ് എഴുതിയ ഒരു ജനപ്രിയ ഉറുദു കവിതയാണ്. യഥാർത്ഥത്തിൽ വാ യാബ്ക വജ്ഹു റബ്ബിക (നിങ്ങളുടെ യജമാനന്റെ മുഖം) എന്ന് എഴുതിയ ഇത് ഫൈസിന്റെ ഏഴാമത്തെ കവിതാ സമാഹാരമായ മേരെ ദിൽ മേരെ മുസാഫിറിൽ ഉൾപ്പെടുത്തിയിട്ടുണ്ട് -.
പശ്ചാത്തലം
സിയാ ഉൾഹഖിന്റെ അടിച്ചമർത്തുന്ന ഭരണകൂടത്തിനെതിരായ പ്രതിഷേധ മാധ്യമമായിട്ടാണ് ഈ കവിത രചിച്ചത്. ഈ കവിത 1986 ഫെബ്രുവരി 13 ന് അൽഹമ ആർട്സ് കൗൺസിലിൽ ഇക്ബാൽ ബാനോ പരസ്യമായി അവതരിപ്പിച്ചതിനുശേഷം  ഇടതുപക്ഷ, പ്രതിഷേധ, ചെറുത്തുനില്പ് പാട്ടായി പരക്കേ ഖ്യാതി നേടി. ഫായിസിന്റെ കവിതകളോടുള്ള വിലക്ക് അവഗണിച്ചായിരുന്നു ഇത്.
ആശയം
പരമ്പരാഗത ഇസ്ലാമിക അലങ്കാരപ്രയോഗങ്ങളുടെ രൂപകം ഉപയോഗിച്ച് കവിത സിയയുടെ മൗലികവാദ വ്യാഖ്യാനത്തെ അട്ടിമറിക്കുകയും വെല്ലുവിളിക്കുകയും ചെയ്യുന്നു; ഖിയാമത്ത്, അഥവാ കണക്കുകൂട്ടൽ ദിനം വിപ്ലവ ദിനമായി രൂപാന്തരപ്പെടുന്നു, അതിൽ സിയയുടെ സൈനിക സർക്കാരിനെ ജനങ്ങൾ പുറത്താക്കുകയും ജനാധിപത്യം വീണ്ടും സ്ഥാപിക്കപ്പെടുകയും ചെയ്യും.
ജനപ്രിയ സംസ്കാരത്തിൽ
സോഹൈബ് കാസി, അലി ഹംസ എന്നിവരുടെ ആഭിമുഖ്യത്തിൽ 2018 ജൂലൈ 22 ന് കോക്ക് സ്റ്റുഡിയോ സീസൺ 11 ൽ ഇത് പുനർനിർമ്മിച്ചു. ഇന്ത്യൻ ഉപ-ഭൂഖണ്ഡത്തിലെ വിവിധ പ്രതിഷേധങ്ങളിൽ കവിത ഉദ്ധരിക്കുകയും വ്യാപകമായി ആലപിക്കുകയും ചെയ്തിട്ടുണ്ട്. ലഘുചിത്രം| 2020 ജനുവരി 8 ന് ന്യൂഡൽഹിയിലെ ഷഹീൻ ബാഗിൽ സി‌എ‌എ വിരുദ്ധ പ്രതിഷേധത്തിനിടെ അടച്ച കടയിൽ "ഹം ദേഖേൻഗേ" ഉള്ള ഒരു പോസ്റ്റർ.
തർക്കം
ഇന്ത്യയിലെ പൗരത്വ ഭേദഗതി നിയമ പ്രക്ഷോഭത്തിനിടെ ഐ‌ഐ‌ടി കാൺപൂരിലെ ഒരു താൽക്കാലിക ഫാക്കൽറ്റി ക്യാമ്പസിലെ പ്രതിഷേധ വിദ്യാർത്ഥികൾ പാകിസ്താൻ കവിത ആലപിച്ചതിനെ തുടർന്ന് "ഹിന്ദു വിരുദ്ധർ" ആണെന്ന് ആരോപിച്ചു. അതേത്തുടർന്ന് ഒരു കമ്മീഷൻ രൂപീകരിച്ചു ; കവിതയെ അതിന്റെ സാമൂഹിക പശ്ചാത്തലത്തിൽ നിന്ന് അടർത്തിമാറ്റി വർഗീയവും തെറ്റിദ്ധരിപ്പിക്കുന്നതുമായ പ്രചാരമാണെന്ന് ചൂണ്ടിക്കാണിച്ച് വിദ്യാർഥി മീഡിയാ ബോഡി  ഈ ആരോപണത്തെ തള്ളിക്കളഞ്ഞു.
പ്രെസ്‌റ്റോസൂക്കിഡേ
ട്രയാസ്സിക് കാലത്തു ജീവിച്ചിരുന്ന വിഭാഗത്തിൽ പെട്ട ജീവികൾ ആണ്  പ്രെസ്‌റ്റോസൂക്കിഡേ. ആ കാലഘട്ടത്തിലെ കരയിലെ പ്രധാന ഇര പിടിയൻ ആയിരുന്നു ഇവ. ഫോസ്സിലുകൾ കിട്ടിയിട്ടുള്ളത് യൂറോപ്പ്, ഇന്ത്യ , ആഫ്രിക്ക , അര്ജന്റീന , ബ്രസീൽ എന്നി രാജ്യങ്ങളിൽ നിന്നാണ്. എരിത്രോസൂക്കിഡേകൾക്ക് ശേഷം ആവിർഭവിച്ച ഇവ അവയെ അപേക്ഷിച്ചു വലുതായിരുന്നു, ഉദ്ദേശം 2.5 മുതൽ 7 മീറ്റർ വരെ ആയിരുന്നു ഇവയുടെ നീളം.
വർഗ്ഗീകരണം
1957 ൽ ആണ് ഈ കുടുംബത്തിൽ പെട്ടവക്ക് പ്രെസ്‌റ്റോസൂക്കിഡേ എന്ന പേര് നൽകിയത്. മാണ്ഡസൂക്കസ്, പ്രെസ്‌റ്റോസൂക്കസ് എന്നിവയെ ഉൾക്കൊള്ളിച്ചാണ് ഈ കുടുംബത്തെ വിപുലീകരിച്ചിട്ടുള്ളത്, ഇപ്പോൾ 7 ജനുസുകളെ ഈ കുടുംബത്തിനടിയിൽ വർഗ്ഗീകരിച്ചിരിക്കുന്നു.
പരിണാമം
ട്രയാസ്സിക് കാലത്തിന്റെ മധ്യത്തിൽ ആവിർഭവിച്ച ഈ കുടുംബം അന്ത്യ ട്രയാസ്സിക് വരെ നിലനിന്നിരുന്നു ( മാണ്ഡസൂക്കസ് മുതൽ സൗരോസൂക്കസ് വരെ ).
പ്രെസ്‌റ്റോസൂക്കിഡേകളുടെ പ്രതേകതകൾ
വലിയ തലയോട്ടി, വളഞ്ഞതും പരന്നതും ഒരം ഉള്ളതുമായ പല്ലുകൾ , നിവർന്ന കൈ കാലുകൾ (നാലുകാലിൽ ആണ് നടന്നിരുന്നത് ) , നീളമുള്ള ചെറിയ സിഗ്മയോയിഡ് ആകൃതി ഉള്ള തുടയെല്ല് (S- ആകൃതി).
ഇ.എം.എസ്. നമ്പൂതിരിപ്പാട് എഴുതിയ പുസ്തകങ്ങളുടെ പട്ടിക
ഇംഗ്ലീഷ് പുസ്തകങ്ങൾ
വർഗ്ഗം:ഗ്രന്ഥകൃതികളുടെ പട്ടിക
ഐറിന അന്റനാസിജെവിക്
ഒരു റഷ്യൻ, സെർബിയൻ ഭാഷാശാസ്ത്രജ്ഞയും സാഹിത്യ നിരൂപകയും വിവർത്തകയുമാണ് ഐറിന അന്റനാസിജെവിക് (റഷ്യൻ: Ирина Антанасиевич, സെർബിയൻ: Ирина Антанасијевић; 27 ജൂൺ 1965). 2002-ൽ ഫിലോളജിക്കൽ സയൻസസ് ബിരുദം നേടിയ അവർ 2004 മുതൽ ബെൽഗ്രേഡിലെ ഫിലോളജി ഫാക്കൽറ്റിയിൽ റഷ്യൻ സാഹിത്യത്തിന്റെ പ്രൊഫസറാണ്. നാടോടിക്കഥകളും പോസ്റ്റ്-ഫോക്ലോറും, വിഷ്വൽ സാഹിത്യവും വിഷ്വൽ ടെക്‌സ്‌റ്റും, കോമിക്‌സിന്റെ കവിതകളും, ചിത്രീകരണവും, കുട്ടികളുടെ സാഹിത്യം, റഷ്യൻ എമിഗ്രേഷൻ പഠനങ്ങളുടെ ചരിത്രം എന്നിവ അവളുടെ പണ്ഡിത താൽപ്പര്യങ്ങളിൽ ഉൾപ്പെടുന്നു.
ജീവചരിത്രം
യു‌എസ്‌എസ്‌ആറിലെ ഉക്രേനിയൻ എസ്‌എസ്‌ആറിലെ ലുഹാൻസ്ക് ഒബ്‌ലാസ്റ്റിലെ സീവിറോഡോനെറ്റ്‌സ്‌ക് നഗരത്തിലാണ് ജനിച്ചത്. യുഗോസ്ലാവിയയിൽ എത്തിയ ശേഷം അവൾ സ്പ്ലിറ്റിലും 1991 മുതൽ 1999 വരെ പ്രിസ്റ്റിനയിലും താമസിച്ചു. അവൾ ലക്ചററായും തുടർന്ന് പ്രിസ്റ്റിനയിലെ ഫിലോളജി ഫാക്കൽറ്റിയിൽ റഷ്യൻ സാഹിത്യത്തിന്റെ സഹായിയായും ജോലി ചെയ്തു. 1999-ൽ യുഗോസ്ലാവിയയിൽ നാറ്റോ ബോംബാക്രമണം നടന്ന സമയത്ത് "ലാൻഡ്സ്കേപ്പ് ഇൻ റഷ്യൻ, സെർബിയൻ ഇതിഹാസങ്ങൾ" എന്ന തന്റെ പ്രബന്ധത്തെ അവർ എതിർവാദം നടത്തി.
External links
വർഗ്ഗം:1965-ൽ ജനിച്ചവർ വർഗ്ഗം:റഷ്യൻ ഫോക്ക്‌ലോറിസ്റ്റുകൾ
താനിയ ബ്രുഗുവേര
ക്യൂബൻ പ്രതിഷ്ഠാപന കലാകാരിയാണ് താനിയ ബ്രുഗുവേര (ജനനം : 1968) ന്യൂയോർക്കിലും ഹവാനയിലുമായി ജീവിക്കുന്ന താനിയ നിരവധി അന്തർദേശീയ കലാ പ്രദർശനങ്ങളിൽ പങ്കെടുത്തിട്ടുണ്ട്. മ്യൂസിയം ഓഫ് മോഡേൺ ആർട്ടും ബ്രോങ്സ് മ്യൂസിയം ഓഫ് ആർട്സും ഹവാന ദേശീയ മ്യൂസിയവും(മ്യൂസിയോ നാഷണൽ ദെ ബെല്ലാസ് ആർട്സ് ദെ ലാ ഹവാന) ഉൾപ്പെടെ നിരവധി കലാകേന്ദ്രങ്ങളിലെ സ്ഥിരം ശേഖരങ്ങളിൽ താനിയയുടെ സൃഷ്ടികളുണ്ട്.
ജീവിതരേഖ
ഫിഡൽ കാസ്ട്രോ മന്ത്രി സഭയിലംഗമായിരുന്ന മിഗുവൽ ബ്രുഗേരാസിന്റെ മകളാണ്.
നയതന്ത്ര ഉദ്യോഗസ്ഥനായിരുന്ന അച്ഛനോടൊപ്പം പാരീസ് (1973–1974), ലെബനൺ (1974–1977), പനാമ (1977–1979)എന്നിവടങ്ങളിലായിരുന്നു ബാല്യം.
ഹവാനയിലെ ഇൻസ്റ്റിറ്റ്യുട്ടോ സുപ്പീരിയർ ദെ ആർട്ടിലും ചിക്കാഗോ ആർട്ട് ഇൻസ്റ്റിറ്റ്യൂട്ടിൽ നിന്നും കലാ ബിരുദങ്ങൾ നേടി. ലാറ്റിൻ അമേരിക്കയിലെ ആദ്യ പെർഫോമൻസ് കലാ പഠന കേന്ദ്രമായ കത്തേദ്ര ആർട് ദെ കണ്ടക്ടാ (ബിഹേവിയർ സ്കൂൾ) സ്ഥാപിച്ചു. .
ചിക്കാഗോ സർവകലാശാലയിൽ  2003 മുതൽ അസിസ്റ്റന്റ് പ്രൊഫസാറായും  വെനീസിലെ  ലുവാവ് സർവകലാശാലയിലെ വിസിറ്റിംഗ് പ്രൊഫസറുമാണ്. . ജനുവരി 2015 ൽ ക്യബൻ പോലീസ് ഇവരെ അറസ്റ്റ് ചെയ്തത് വലിയ പ്രതിഷേധത്തിനിടയാക്കി. താനിയയുടെ മോചനത്തിനായി ലോകമെമ്പാടുമുള്ള ആയിരത്തോളം കലാകാരന്മാർ ഒപ്പിട്ട കത്ത്  റൗൾ കാസ്ട്രോയ്ക്ക് അയച്ചിരുന്നു.
വിമർശനം
ക്യൂബയിലെ രാഷ്ട്രീയ ഉന്നതരുമായുള്ള ബ്രുഗുവേരയുടെ ബന്ധമാണ് അന്താരാഷ്ട തലത്തിലെ നിയമനങ്ങൾക്കു പിന്നിലെന്ന് ആക്ഷേപമുയർന്നിരുന്നു.
സൃഷ്ടികൾ
തനിയ ബ്രുഗുവേരയുടെ 1997 ലെ ദ ബർഡൻ ഓഫ് ഗിൽറ്റ് (El peso de la culpa) എന്ന അവതരണം, ക്യൂബയിലെ തദ്ദേശീയർ സ്പാനിഷ് അധിനിവേശക്കാർക്ക് അടിമയാകുന്നതിലും ഭേദം അഴുക്ക് മാത്രം ഭക്ഷിക്കാമെന്ന്  പ്രതിജ്ഞയെടുത്തത് സംബന്ധിച്ച കഥയാണ്. അഴുക്ക് മാത്രം ഭക്ഷിക്കുമെന്നത് പ്രതിരോധത്തിന്റെ ആയുധമായാണ് താനിയ വ്യാഖ്യാനിക്കുന്നത്. ഈ അവതരണത്തിൽ താനിയ നഗ്നയായി കഴുത്തിൽ തൂക്കിയിട്ട ഒരു ആടിന്റെ മൃതദേഹ അവശിഷ്ടവുമായി പ്രത്യക്ഷപ്പെടുന്നുണ്ട്. നാൽപത്തഞ്ച് മിനിറ്റോളം കണ്ണുനീരിനെ പ്രതിധീകരിച്ച് ഉപ്പും വെള്ളവും കുഴച്ച മണ്ണ് അവർ ഭക്ഷിക്കുകയും ചെയ്തു.
കൊച്ചി മുസിരിസ് ബിനാലെ 2018
ലഘുചിത്രം|താനിയ ബിനലെ അധികൃതർക്ക് എഴുതിയ കത്ത് കൊച്ചി മുസിരിസ് ബിനാലെ 2018 ൽ പങ്കെടുക്കേണ്ടിയിരുന്ന താനിയയെ ക്യൂബയിലെ കലാ പ്രദർശനങ്ങൾക്ക് സർക്കാർ ഏർപ്പെടുത്തുന്ന ലൈസൻസ് സമ്പ്രദായത്തിനെതിരെ പ്രതിഷേധം സംഘടിപ്പിച്ചതിന്റെ പേരിൽ അറസ്റ്റ് ചെയ്തു. അവർ ബിനലെ അധികൃതർക്ക് എഴുതിയ കത്ത് വേദിയിൽ പ്രദർശിപ്പിച്ചിരുന്നു. ‘അനീതി നിലനിൽക്കുന്നു. കാരണം, ഭൂതകാലത്തെ അനീതികൾ ചോദ്യം ചെയ്യപ്പെട്ടിരുന്നില്ല...’ ഈ വാക്കുകളോടെയാണ് കത്ത് അവസാനിക്കുന്നത്.
അറസ്റ്റ്
2014നും  2015 നും ഇടയിൽ മൂന്ന് തവണയോളം അറസ്റ്റ് ചെയ്യപ്പെട്ടു. ക്യൂബയിലെ കലാ പ്രദർശനങ്ങൾക്ക് സർക്കാർ ഏർപ്പെടുത്തുന്ന ലൈസൻസ് സമ്പ്രദായത്തിനെതിരെ സമരത്തിനൊരുങ്ങി 2018 ൽ തടവിലായി. താനിയ ബ്രുഗുവേര ഉൾപ്പെടെ മൂന്നു പേരാണ് ലൈസൻസ് സമ്ബ്രദായത്തിനെതിരെ പ്രതിഷേധം സംഘടിപ്പിക്കാനിരുന്നതിന്  തടവിലായത്. അറസ്റ്റ് ചെയ്ത് 24 മണിക്കൂറിനകം വിട്ടയച്ചെങ്കിലും പിടികൂടുകയായിരുന്നു.
അവലംബം
വർഗ്ഗം:1968-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ക്യൂബൻ കലാകാരന്മാർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കൊച്ചി-മുസിരിസ് ബിനാലെ 2018
തച്ചോളി അമ്പാടി
വടക്കൻ കേരളത്തിൽ നിന്നുള്ള ഒരു വീരനായകനാണ് തച്ചോളി മേപ്പയിൽ അമ്പാടി അഥവാ കടത്തനാടൻ അമ്പാടി. 16-ആം നൂറ്റാണ്ടിലാണ് അദ്ദേഹം ജീവിച്ചിരുന്നത് എന്ന് കരുതുന്നു. തച്ചോളി ഒതേനന്റെ മകനാണ് അമ്പാടി. കടത്തനാടൻ അമ്പാടിയുടെ കഥയെ അടിസ്ഥാനമാക്കി നിർമിച്ച ചലച്ചിത്രം ആണ് ''കടത്തനാടൻ അമ്പാടി.
വടക്കൻ പാട്ടുകൾ അമ്പാടിയെ കുറിച്ച് വിവരിക്കുന്നുണ്ട്, അങ്കത്തിനിടയിൽ അങ്കത്തട്ടിൽ നിന്നും ചതിവിൽ വെടി കൊണ്ടാണ് കടത്തനാടൻ അമ്പാടിയും മരിക്കുന്നത് എന്നാണ് വടക്കൻ പാട്ടുകളിൽ ഉള്ളത്.
അവലംബം
വർഗ്ഗം:വടക്കൻ പാട്ടിലെ കഥാപാത്രങ്ങൾ വർഗ്ഗം:അപൂർണ്ണ ജീവചരിത്രങ്ങൾ
ന്യൂ അസെർബൈജാൻ പാർട്ടി
അസെർബൈജാനിലെ മുഖ്യ ഭരണകക്ഷിയാണ് ന്യൂ അസെർബൈജാൻ പാർട്ടി. മുൻ സഎർബൈജാൻ പ്രെസിഡണ്ട് ഹെയ്ദർ അലിയേവ് നേതൃത്വത്തിൽ 1992ലാണ് സ്ഥാപിതമായത്.അദ്ദേഹത്തിന്റെ മരണശേഷം 2003-ൽ മകൻ ഇല്യം അലിയേവ് നേതൃത്വം ഏറ്റെടുത്തു.
പുറത്തേക്കുള്ള കണ്ണികൾ
വർഗ്ഗം:അസെർബൈജാനിലെ രാഷ്ട്രീയകക്ഷികൾ
ജയ്‍വർധൻ സിങ്
മുൻ മുഖ്യമന്ത്രി ദിഗ്‍വിജയ് സിങിൻറെ മകൻ. രഖോഗറിൽ രണ്ടാം തവണ ജനവിധി തേടുന്നു. കഴിഞ്ഞതവണ ജയിക്കുമ്പോൾ മധ്യപ്രദേശിലെ ഏറ്റവും പ്രായം കുറഞ്ഞ എംഎൽഎയായിരുന്നു ഇരുപത്തിയേഴുകാരനായ ജയ്‌വർധൻ.
അവലംബങ്ങൾ
വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
ചുവന്ന കീഴാർനെല്ലി
ഫില്ലാന്തേസീ കുടുംബത്തിലെ അംഗമാണ് ചുവന്ന കീഴാർനെല്ലി.. ചെറുകീഴാർനെല്ലി എന്നുകൂടി പേരുള്ള ഈ സസ്യം 40 സെ.മീ ഉയരത്തിൽ കുത്തനെ വളരുന്നു. മൂക്കാത്ത തണ്ടിനും ഇലകൾക്കും ചുവപ്പുകലർന്ന നിറമാണ്. 7-18മിമീ നീളവും 3-7മിമീ വീതിയുമുള്ള മിനുസമുള്ള ലഘുപത്രങ്ങൾ ഒന്നിടവിട്ട് എതിർവശത്തായി വിന്യസിച്ചിരിക്കുന്നു. തൊടുമ്പോൾ തനിയെ ഉള്ളിലേക്ക് മടങ്ങുന്നവയാണ് ഇലകൾ. ആൺപൂക്കൾ പത്രകക്ഷങ്ങളിൽ പൂങ്കുലകളായും പെൺപൂക്കൾ ഒറ്റപ്പൂക്കളായും വിരിയുന്നു. വളരെച്ചെറിയ പൂക്കൾ പച്ചകലർന്ന വെള്ളനിറമുള്ളവയാണ്. ഉരുണ്ട, മിനുസമുള്ള കായകൾ തണ്ടുകളുടെ കീഴ്ഭാഗത്ത് കാണാം. മൂന്ന് അറകളുള്ള തണ്ടില്ലാത്ത കായകൾക്കുള്ളിൽ 6 വിത്തുകൾ ഉണ്ട്. വയറു വേദന, പിത്താശയക്കല്ല്, മൂത്രാശയക്കല്ല്, മൂത്രാശയത്തിലെ അണുബാധ എന്നിവയിലും മറ്റ് വൃക്ക, കരൾ രോഗങ്ങളിലും ഉപയോഗിച്ചു വരുന്നു.
പുറത്തേക്കുള്ള കണ്ണികൾ
വർഗ്ഗം:നീലിയാർകോട്ടത്തെ സസ്യജാലം
കടമ്മനിട്ട ഭഗവതി ക്ഷേത്രം
പത്തനംതിട്ട നഗരത്തിൽ നിന്നും 6 കിലോമീറ്റർ അകലെയാണ് കടമ്മനിട്ട ഭഗവതി ക്ഷേത്രം (കടമ്മനിട്ടക്കാവ്) സ്ഥിതിചെയ്യുന്നത്. ഏകദേശം 8 നൂറ്റാണ്ടുകളുടെ കാലപ്പഴക്കം ക്ഷേത്രത്തിന് ഉണ്ട് എന്ന്  ക്ഷേത്ര ഐതിഹ്യത്തിൽ പറയപ്പെടുന്നു. കാവ് എന്നത് ക്ഷേത്രങ്ങൾ കേരളത്തിൽ സ്ഥാപിക്കപ്പെടുന്നതിനു മുൻപേ കേരളത്തിൽ നിലനിന്നിരുന്ന ദ്രാവിഡ രീതിയിലുള്ള ആരാധനാലയങ്ങളാണ്‌. ആദിദ്രാവിഡ ദേവതയായ അമ്മ, യക്ഷി, ഭഗവതി, ആണ്‌ കൂടുതൽ കാവുകളിലും പ്രതിഷ്ഠ. പിന്നീട് ബുദ്ധ മതവും ജൈനമതവും പ്രചരിച്ച നാളുകളിൽ കാവ് കൂടുതൽ വിശാലമായി. പാറകളിലും ഗുഹകളിലും മല, നദി കരകളിലും അവരുടെ ആരാധനാലയങ്ങൾ നടത്തിയിരുന്നത്. കാവ് എന്ന സങ്കല്പം കടമ്പിൻ തിട്ടയിൽ ഭഗവതി വസിച്ച പ്രകാരം കടമ്മനിട്ട എന്ന ദേശനാമം ഉണ്ടായി എന്നു പറയപ്പെടുന്നു.. മധ്യതിരുവിതാംകൂറിലെ വിശ്വപ്രസിദ്ധമായ കടമ്മനിട്ട പടയണി ഈ ക്ഷേത്ര സങ്കേതത്തിലാണ് നടന്നുവരുന്നത്. നിരവധി ആളുകളാണ് പടയണി കാണാനെത്തുന്നത്. മധ്യതിരുവിതാംകൂറിലെ ജനശ്രദ്ധ ആകർഷിച്ച കടമ്മനിട്ട വലിയ പടയണി മേട മാസം എട്ടാം ദിവസം  ആണ്ടുതോറും നടത്തി വരുന്നു. പത്ത് ദിവസം നീണ്ടുനിൽക്കുന്ന പടയണിയാണ് കടമ്മനിട്ട പടയണി. ശാന്ത സ്വരൂപിണി ആയ ബാലഭദ്രയാണ് ക്ഷേത്രപ്രതിഷ്ഠ. ക്ഷേത്രത്തിന്റെ തന്ത്രി കുടുംബം അടിമുറ്റത്തുമഠമാണ്. ക്ഷേത്രത്തിന് 4 മലകൾ കാവലുണ്ട് അതിൽ പ്രധാനം കാഞ്ഞിരപ്പാറ മലയാണ്. കോട്ടപ്പാറ മല തലപ്പാറ മല നടുവത്ത് പാറ മല എന്നിവയാണ് കടമ്മനിട്ട കാവിന്റ്റെ അതിര് കാക്കുന്ന കാവൽ മലകൾ. മല, യക്ഷി, നാഗദേവത, രക്ഷസ്, ശിവൻ, കൃഷ്ണൻ, എന്നീ ദേവതകൾ ആണ് ഉപദേവതകൾ. അതിനോടൊപ്പം ക്ഷേത്രവുമായി ബന്ധപ്പെട്ട കുടുംബ കാവുകളും അനവധിയാണ്.കടമ്മനിട്ടക്കാവ് അനേകം കാവുകളുടെ മധ്യത്തിൽ സ്ഥിതിചെയ്യുന്നു... എന്നാണ് പഴമക്കാർ പറയപ്പെടുന്നത്....
ഐക്കാവ്, പറയൻക്കാവ്, കുറവർക്കാവ്, ഉൻക്കാവ്, മുൻക്കാവ്, മേലേക്കാവ്, ഇളങ്കാവ്.. എന്നിങ്ങനെയുള്ള പ്രാചീന കാവുകൾ ഇന്നും കുടുംബങ്ങളായും അനുബന്ധ കുടുംബങ്ങളായും കടമ്മനിട്ടക്കാവിന് സമീപത്തുണ്ട്.
ഐതിഹ്യം
ശാക്തേയ സംസ്കൃതിയുടെ രണ്ടു പ്രാചീന കേന്ദ്രങ്ങളായിരുന്നു മലയാലപ്പുഴ, ചെങ്ങറ. കടമ്മനിട്ട ഭഗവതിയുടെ ആദ്യആലയം ചെങ്ങറ ആണ് എന്ന് കടമ്മനിട്ട കാവ് പുരാവൃത്ത ഗീതത്തിൽ പരാമർശിക്കുന്നു. അതിനാൽ കടമ്മനിട്ട ഭഗവതി മലയാലപ്പുഴ ഭഗവതിയുടെ സഹോദരി സ്ഥാനത്താണ് എന്ന് ഇരു ദേശവാസികളും വിശ്വസിക്കുന്നത്. ചെങ്ങറ ദേശം സമ്പൽ സമൃദ്ധമായിരുന്നു. ദേശവാസികൾ തമ്മിലുള്ള കലഹങ്ങൾ ആ നാട്ടിൽ പതിവായിരുന്നു. കലഹങ്ങൾ മുന്നിൽകണ്ട് പാണ്ഡ്യ ദേശത്തുനിന്നും ആയിരം പറ പറ്റങ്ങൾ ചെങ്ങറ ദേശത്തെ ആക്രമിക്കുകയും സമ്പൽസമൃദ്ധമായ ദേശത്തെ കൊള്ളയടിക്കുകയും ചെയ്തു. നാടുവാഴികളുടെ കലഹവും ജനങ്ങളുടെ ഐക്യം ഇല്ലായ്മയും കണ്ട് മനംനൊന്ത് ഭഗവതി ചെങ്ങറ ദേശം മുടിച്ച് കോപാക്രാന്തയായി ഇരിക്കുന്ന അവസരത്തിൽ യോഗീശ്വരനും കർഷകനുമായ നെടുവമ്പ്ര കൊട്ടാരത്തിൽ വല്യോൻ പുതോഴിവ് എന്ന കൃഷി രീതി നടത്താൻ ചെങ്ങറയിൽ എത്തുകയും തദവസരത്തിൽ അതിസുന്ദരിയായ യുവതിയെ  കാണാനിടയായി. യോഗേശ്വരനായ വല്യോൻ ഇത് ഭഗവതി ആണെന്ന് മനസ്സിലാക്കി. പുത്തൻ ആലയം തേടി യാത്രതിരിക്കുന്ന ഭഗവതി വല്യോന്റെ ഓലക്കുടയിൽ കയറുകയും കൃഷി കഴിഞ്ഞു കാലും കൈയും കഴുകി വൃത്തിയാക്കുന്ന വല്യോൻ വീണ്ടും ഈ യുവതിയെ കാണാനിടയായി. ക്ഷേത്ര ചിറക്ക് സമീപത്തുള്ള കടമ്പ വൃക്ഷത്തിൽ ഇരുന്നു കൊണ്ട് എനിക്ക് ആലയം വേണം എന്ന് പറയുകയും വല്യോൻ തന്റെ കൊട്ടാരത്തിലെ നിലവറയ്ക്കുള്ളിൽ കുടുംബ പരദേവതയായ മലയാലപ്പുഴ ഭഗവതിയുടെ സമീപം കുടിയിരുത്തി നിത്യപൂജ ചെയ്തുവന്നു. പുത്തൻ ആലയത്തിനായി ഭഗവതി തന്റെ ശരം ഇന്നത്തെ ക്ഷേത്ര സങ്കേതത്തിലെ ബലിക്കൽ പീഠത്തിൽ അയച്ചു തറക്കുകയും അവിടെ ആലയം പണിയുകയും ചെയ്തു. കാലങ്ങളോളം നിത്യപൂജ യും കാല വഴിപാടുകളും ചെയ്തുവരുന്നു.
പ്രധാന വഴിപാട് പടയണി ആണ്. പ്രകൃതി ആരാധനയാണ് ഭഗവതി പ്രീതിക്കായി നടത്തുന്നത്. നാരങ്ങാവിളക്ക്, നെയ് വിളക്ക്, പറയെടുപ്പ്, 101 കലം , ഊരാളി പടേനി, എന്നിങ്ങനെയുള്ള ദ്രാവിഡ ശാക്തേയ പൂജകൾ ഇന്നും അനുഷ്ഠിച്ചു പോരുന്നു. ധാരാളം കുടുംബ കാവുകൾക്ക് മധ്യത്തിൽ 4 മല വില്ലന്മാർ കാവൽ നിൽക്കുന്നതുമായ ഗോത്ര സംസ്കൃതിയുടെ ഈറ്റില്ലമാണ് കടമ്മനിട്ട കാവ്.
ഉത്സവങ്ങൾ
നവാഹയജ്ഞം, ദേശഭാവ ചാർത്ത്, മണ്ഡലപൂജ എഴുന്നുള്ളത്ത്, പറയെടുപ്പ്, 101 കലം , ഊരാളി പടയണി ,കടമ്മനിട്ട പടയണി
കടമ്മനിട്ട പടയണി
പടയണിക്കു പ്രസിദ്ധമായ നാടാണ് കടമ്മനിട്ട. ആണ്ടുതോറും മേടമാസത്തിൽ പത്തുദിവസം ക്ഷേത്രമുറ്റത്ത് അനുഷ്ഠിക്കുന്ന കാല വഴിപാടാണ് കടമ്മനിട്ട പടയണി. ലോകത്തിൽ തന്നെ ജനശ്രദ്ധ ആകർഷിച്ച പടയണി ആണ് കടമ്മനിട്ട പടയണി. മധ്യതിരുവിതാംകൂറിലെ പടയണി കാലത്തിന്റെ പരിസമാപ്തി കുറിക്കുന്നതും കടമ്മനിട്ട ഭഗവതി ക്ഷേത്ര പടേനി കളത്തിൽ വച്ചാണ്. പൂർണ്ണമായും പടയണിയിലെ തെക്കൻ ചിട്ട  അനുശാസിക്കുന്ന കളരി കടമ്മനിട്ട കളരിയാണ്. സുന്ദര യക്ഷി, കുറത്തി , പരദേശി , ആഴി അടവി , നായാട്ടും പടയും , 101പാള  ഭൈരവി, കാഞ്ഞിരമാല എന്നിവയാണ് കടമ്മനിട്ട പടയണി യുടെ പ്രധാന ആകർഷണങ്ങൾ. പടയണി സംഗീതത്തിന്റെ ആലാപനത്തിൽ കടമ്മനിട്ട പടേനി പാട്ടുശൈലി വേറിട്ടുനിൽക്കുന്നു. കവി കടമ്മനിട്ട രാമകൃഷ്ണൻ ന്റെ കവിതകൾ കടമ്മനിട്ട പടയണി പാട്ടുകളുടെ താളങ്ങളെ ഇഴചേർത്ത് ആയിരുന്നു അവതരിപ്പിച്ചിരുന്നത്. തെക്കൻ കേരളത്തിൽ നിന്നും പടയണി ലോക ശ്രദ്ധ ആകർഷിക്കാൻ കടമ്മനിട്ട പടയണിക്ക് സാധിച്ചിട്ടുണ്ട്. കടമ്മനിട്ട ഗോത്രകലാകളരിയാണ് പടയണി അവതരിപ്പിക്കുന്നത്. കേരളത്തിനകത്തും പുറത്തുമുള്ള ദേവീക്ഷേത്രങ്ങളിലും  സാംസ്കാരിക വേദികളിലും കടമ്മനിട്ട പടയണി ഇടം നേടിയിട്ടുണ്ട്.
പറയെടുപ്പ് ,101 കലം, ഊരാളി പടയണി എന്നിങ്ങനെയുള്ള ദ്രാവിഡ പൂജാവിധികൾക്ക് ശേഷമാണ് ഗോത്രസംസ്കൃതി ആയ പടേനി ആരംഭിക്കുന്നത്. മേടം ഒന്നിന് 7 നാഴിക ഇരുട്ടി പാർവതി യാമത്തിൽ ചുട്ടുവയ്പ്പ്. രണ്ടാംദിവസം പച്ചതപ്പിൽ ഭഗവതിയെ കൊട്ടി വിളിക്കും. മൂന്നാം ദിവസം മുതൽ പാളക്കോലങ്ങൾയുടെ വരവ്. മേടം ആറിന് അടവി, കടമ്മനിട്ട പടയണിയുടെ പ്രത്യേകതയായ അടവി( ആഴിക്കൽ അടവി) കളത്തിൽ ആചരിക്കും. ഏഴാംദിവസം ഇടപടയണി, എട്ടാം ദിവസം വലിയ പടയണി. വലിയ പടയണി ദിനം എല്ലാ കോലങ്ങളും കളത്തിൽ ഉണ്ടായിരിക്കും വെളുത്തുതുള്ളൽ, പൂപ്പട, കരവഞ്ചി, തട്ടുമ്മൽകളി, പള്ളിയുറക്കം, പകൽ പടയണി എന്നിവ കടമ്മനിട്ട പടയണിയുടെ പ്രത്യേകതകളാണ്. പത്താം ദിവസം രാത്രി 12 മണിക്ക് ഭഗവതിയെ കൊട്ടി അകത്തു കയറ്റും ഒരുവർഷത്തെ കരയുടെ രാശി ഫലം നോക്കി  കരക്കാർ അടുത്ത പടയണി കാലത്തിനായി കാത്തിരിക്കും അതോടെ ഒരു വർഷത്തെ കാല വഴിപാട് സമാപിക്കും.പടയണിയുടെ സമഗ്ര പഠനത്തിനായി കേന്ദ്ര ടൂറിസം വകുപ്പിന് കീഴിൽ പ്രവർത്തിക്കുന്ന കലാ സ്ഥാപനം. പടേനി പഠന പരിശീലന കേന്ദ്രം കടമ്മനിട്ട പടയണി ഗ്രാമം കടമ്മനിട്ട ഗോത്രകലാകളരിയിലെ ആശാന്മാർ പടയണി ചുവടുകൾ, തപ്പു മേളം, പടയണി ശീലുകൾ, ചെണ്ട, വേലകളി, എന്നിവയ്ക്കും അനുബന്ധ കലാരൂപങ്ങൾക്കും പരിശീലനം നൽകുന്നു
ആശാൻമാർ : (മൺമറഞ്ഞ ആശാന്മാർ)
ഐക്കാട് കളരി ആശാന്മാർ (പരമ്പര)     മുഞ്ഞിനാട്ടു ആശാൻ,. മേലേത്രയിൽ വല്യശാൻ മേലേത്രയിൽ രാമൻ നായർ( കടമ്മനിട്ട രാമൻ നായർ ആശാൻ ),വെള്ളാവൂർ പപ്പു ആശാൻ, ഇളപ്പുങ്കൽ രാഘവൻ നായർ, ഏറാട്ട് ദാമോദരൻ , ഊനാട്ട്‌ ഗോപാലക്കുറുപ്പ്മാളിയേക്കൽ ഗോവിന്ദപിള്ള ,മേലേത്തറയിൽ ഭാസ്ക്കരപ്പണിക്കർ , മേലേത്തറയിൽ കുട്ടപ്പപണിക്കർ, കാവുംകോട്ട് ഗോപിനാഥ കുറുപ്പ്, മേലേത്തറയിൽ ഗോപാലകൃഷ്ണ പണിക്കർ ( നിലവിലെ ആശാന്മാർ),കടമ്മനിട്ട വാസുദേവൻ പിള്ള, പിടി പ്രസന്നകുമാർ, മേലാട്ട് ഡി. രഘുകുമാർ
അവലംബം
കവിത. പുരാവൃത്തഗീതം( കടമ്മനിട്ട കാവ് ഐതിഹ്യം) : കടമ്മനിട്ട പ്രസന്നകുമാർ https://malayalam.pratilipi.com/story/KKtuOlPJzenY?utm_campaign=Shared&utm_source (കടമ്മനിട്ട കാവ് ഐതിഹ്യം ലേഖനം )പ്രതിലിപി ലേഖകൻ  :
കണ്ണൻ ആർ നായർ കടമ്മനിട്ട
9https://malayalam.pratilipi.com/story/akk08fm07ii0?utm_campaign=Shared&utm_ (കടമ്മനിട്ട ദേവി ക്ഷേത്രം) പ്രതിലിപി ലേഖനം: ബിന്ദു രമേശ്
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
പീപ്പിൾസ് ജസ്റ്റിസ് പാർട്ടി
മലേഷ്യയിലെ ഒരു രാഷ്ട്രീയ പാർട്ടിയാണ് പീപ്പിൾസ് ജസ്റ്റിസ് പാർട്ടി ( People's Justice Party (Malay: Parti Keadilan Rakyat, Chinese: 人民公正党; pinyin: Rénmín Gōngzhèng Dǎng, Tamil: மக்கள் நீதி கட்சி ചിലപ്പോൾ ചുരുക്കി KeADILan or PKR എന്നും അറിയപ്പെടും). നാഷണൽ ജസ്റ്റിസ് പാർട്ടി, പഴയ മലേഷ്യൻ പീപ്പിൾസ് പാർട്ടി എന്നിവ ലയിച്ച് 2003ലാണ് പീപ്പിൾസ് ജസ്റ്റിസ് പാർട്ടി രൂപീകരിച്ചത്. ഡോക്ടർ വാൻ അസീസ വാൻ ഇസ്മായീൽ ആണ് പാർട്ടി സ്ഥാപക. വിവിധ ജനവിഭാഗങ്ങളെ ഉൾക്കൊള്ളുന്ന പാർട്ടി, രാഷ്ട്രീയത്തിൽ ഇടത്, വലത് നിലപാടുകൾക്ക് മധ്യേയാണ് പാർട്ടിയുടെ നിലപാട്. വിവിധ ജനവിഭാഗങ്ങളെ ഉൾക്കൊള്ളുന്ന പാർട്ടി, രാഷ്ട്രീയത്തിൽ ഇടത്, വലത് നിലപാടുകൾക്ക് മധ്യേയാണ് പാർട്ടിയുടെ നിലപാട്. പാർലമെന്റിൽ പാർട്ടിയുടെ പ്രാതിനിധ്യം അഞ്ചു വർഷം കൊണ്ട് ഒന്നിൽ നിന്ന് 31 വരെ ഉയർന്നു. 2008ലെ പൊതു തിരഞ്ഞെടുപ്പിൽ പാർട്ടി 31 സീറ്റുകൾ നേടി. നഗര സംസ്ഥാനങ്ങളായ സെലങ്കർ, പെനങ്ക് എന്നിവിടങ്ങളിൽ പാർട്ടിക്ക് വൻ ജനസ്വീകാര്യത ലഭിച്ചു. മുൻ ഉപപ്രധാനമന്ത്രി അൻവർ ഇബ്രാഹീമിനും കുടുംബത്തിനും നീതി ലഭ്യമാക്കാനായിരുന്നു പാർട്ടി രൂപീകരിച്ചത്. സാമൂഹിക നീതി, അഴിമതി വിരുദ്ധമായ ശക്തമായ നിലപാടുകളുമായാണ് പാർട്ടി പ്രവർത്തിക്കുന്നത്.
ചരിത്രം
1997ൽ ഉണ്ടായ ഏഷ്യൻ സാമ്പത്തിക പ്രതിസന്ധി മലേഷ്യൻ സാമ്പത്തിക മേഖലയെ കാര്യമായി ബാധിച്ചു. അക്കാലത്ത് ധനകാര്യ മന്ത്രിയും ഉപപ്രധാനമന്ത്രിയുമായിരുന്ന അൻവർ ഇബ്രാഹീം, രാജ്യത്ത് കടുത്ത സാമ്പത്തിക പരിഷ്‌കാരങ്ങൾ കൊണ്ടുവന്നു. അഴിമതി വിരുദ്ധ ഏജൻസിയുടെ ശക്തി വർദ്ധിപ്പിക്കാനും അഴിമതി ശക്തമായി നിയന്ത്രിക്കാനും നിയമ ഭേദഗതികൾ കൊണ്ടുവന്നു. ഈ നടപടികൾ പ്രധാനമന്ത്രിയായിരുന്ന മഹാതിർ മുഹമ്മദിനെ ചൊടിപ്പിച്ചു. അൻവർ ഇബ്രാഹിമിലെ മന്ത്രിസഭയിൽ നിന്ന് പുറത്താക്കുകയും അദ്ദേഹത്തെ എല്ലാ പദവികളിൽ നിന്നും ഒഴിവാക്കുകയും ചെയ്തു. ഈ സംഭവങ്ങൾക്ക് ശേഷം രാജ്യത്ത് നവീകരണ പ്രസ്ഥാനങ്ങൾക്ക് വേണ്ടിയുള്ള ആവശ്യം ഉയർന്നു. എന്നാൽ, ലൈംഗിക കുറ്റകൃത്യങ്ങൾ, അഴിമതി കേസുകൾ എന്നിവ ചാർത്തി അൻവർ ഇബ്രാഹീമിനെ അറസ്റ്റ് ചെയ്തു.. നവീകരണ പ്രവർത്തനങ്ങൾക്ക് ആക്കം കൂട്ടാനായി സോഷ്യൽ ജസ്റ്റിസ് മൂവ്‌മെന്റ് എന്ന പേരിൽ ഒരു രാഷ്ട്രീയ പ്രസ്ഥാനത്തിന് അൻവർ ഇബ്രാഹീമിന്റെ ഭാര്യ വാൻ അസീസ വാൻ ഇസ്മായീൽ തുടക്കം കുറിച്ചു. (Malay: Pergerakan Keadilan Sosial) (Adil) എന്നായിരുന്നു സംഘടനയുടെ പേര്‌. ഇതിനെ ഒരു രാഷ്ട്രീയ പാർട്ടിയായി രജിസ്റ്റർ ചെയ്യാൻ പ്രയാസമായതിനാൽ, ഇകതൻ മസ്യാരകത് ഇസ്‌ലാം മലേഷ്യ എന്ന പേരാക്കുകയും, നാഷണൽ ജസ്റ്റിസ് പാർട്ടി എന്ന പേരിൽ 1999 ഏപ്രിൽ 4ന് രാഷ്ട്രീയ പാർട്ടി രൂപീകരിക്കുകയും ചെയ്തു. 1999ൽ നടന്ന പൊതു തിരഞ്ഞെടുപ്പിൽ പാർട്ടി തിരഞ്ഞെടുപ്പിനെ നേരിട്ടു. ഡെമോക്രാറ്റിക് ആക്ഷൻ പാർട്ടി, മലേഷ്യൻ പീപ്പിൾസ് പാർട്ടി, മലേഷ്യൻ ഇസ്ലാമിക് പാർട്ടി എന്നീ പാർട്ടികളുമായി ചേർന്ന അൾട്ടർനേറ്റീവ് ഫ്രണ്ട് എന്ന പേരിൽ വിശാല സഖ്യമുണ്ടാക്കി 1999ലെ തിരഞ്ഞെടുപ്പിനെ നേരിട്ടു.
അറസ്റ്റുകൾ
1999 സെപ്തംബർ 27നും 30നും ഇടയിൽ പാർട്ടി നേതാക്കളടക്കം ഏഴു ആക്ടിവിസ്റ്റുകളെ അറസ്റ്റ് ചെയ്തു. പാർട്ടി വൈസ് പ്രസിഡന്റെ ടിയാൻ ചുവ, എൻ ഗോപാലകൃഷണൻ, യുവ നേതാവ് മുഹമ്മദ് ഇസാം മുഹമ്മദ് നൂർ, മുഹമ്മദ് അസ്മിൻ അലി, ഫൈറൂസ് ഇസ്സുദ്ദീൻ, ഡോക്ടർ അമീൻ ബഹറുൻ എന്നിവരെ അറസ്റ്റിലായി. ഇവർ തിരഞ്ഞെടുപ്പിൽ മത്സരിക്കുന്നത് തടഞ്ഞു. 2001 ഏപ്രിൽ 10നായിരുന്നു കൂടിതൽ അറസ്റ്റുകൾ, അറസ്റ്റിലായവർക്കെതിരെ ആഭ്യന്തര സുരക്ഷാ നിയമപ്രകാരം കേസെടുത്തു. അവർ പിന്നീട് റിഫോർമസി 10 എന്ന പേരിൽ അറിയപ്പെട്ടു..
അജയ് അർജുൻ സിങ്
നിയമസഭയിലെ പ്രതിപക്ഷ നേതാവ്. മുൻ മധ്യപ്രദേശ് മുഖ്യമന്ത്രിയും കേന്ദ്രമന്ത്രിയുമായിരുന്ന അർജുൻ സിങിൻറെ മകൻ.
അവലംബങ്ങൾ
വർഗ്ഗം:മധ്യപ്രദേശ്
വാലന്റൈൻ വ്‌ളാഡിമിറോവിച്ച് ബ്ലാഷെസ്
ഒരു സോവിയറ്റ്, റഷ്യൻ ഫോക്ക്‌ലോറിസ്റ്റും സാഹിത്യ പണ്ഡിതനുമായിരുന്നു വാലന്റൈൻ വ്‌ളാഡിമിറോവിച്ച് ബ്ലാഷെസ് (റഷ്യൻ: Валентин Владимирович Блажес; 29 ഫെബ്രുവരി 1936 - 26 ജനുവരി 2012). വിദ്യാർത്ഥിയായിരിക്കുമ്പോൾ അദ്ദേഹം പഴയ റഷ്യൻ സാഹിത്യം, നാടോടി സാഹിത്യം, നാടോടിക്കഥകൾ, പ്രത്യേകിച്ച് യുറൽ മേഖലയിലെ നാടോടിക്കഥകൾ, തുടങ്ങിയ മേഖലകളിൽ വിദഗ്ദ്ധനായിരുന്നു. റഷ്യൻ ഇതിഹാസ കവിതകൾ, നാടോടി സംസ്കാരവും ഭാഷയും, തൊഴിലാളികളുടെ നാടോടിക്കഥകൾ, റെമെസോവ് ക്രോണിക്കിൾ, സ്ട്രോഗനോവ് ക്രോണിക്കിൾ, മറ്റ് പഴയ റഷ്യൻ ക്രോണിക്കിൾ എന്നിവ അദ്ദേഹം പഠിച്ചു. ചരിത്രപരവും സ്ഥലനാമവും കുടുംബ നാടോടിക്കഥകളും സംബന്ധിച്ച നിരവധി ലേഖനങ്ങൾ അദ്ദേഹം രചിച്ചു.